recursal/SuperWikiNEXT-32B huggingface dataset:
六個月大嘅曲卡布狗仔
曲卡布狗女 Bonnie
曲架布狗
**曲卡布**、**曲架布**或**曲架貴婦**（Cockapoo，Cookerpoo 或 Cockerdoodle）係曲架狗同貴婦狗配種而成嘅品種 。最常見嘅係微型貴婦狗加英曲。個名由曲架狗嘅英文 cocker spaniel 同貴婦 poodle 結合而成。

來歷
--

曲卡布最初係由美國嘅設計狗配種，目的係整同人做伴boon6，而又健康嘅狗種。讚嘅人講，雜交優勢令曲卡布冇其老竇老母品種嘅健康上嘅問題。彈嘅人指出，雜交嘅後代遺傳有多元化啲（如果父母都係健康嘅），所謂嘅「雜交優勢」 係講同物種嘅交配，而唔係狗品種。早係 1960 年代，有人喺美國將曲架同貴婦狗配種。 

2022年，曲卡布係英國貴嘅狗種之一，平均售價為 1,336.15 英鎊。喺 2019 年至 2020 年期間，英國嘅平均價格升咗 168 ％，係由於 COVID-19 引起嘅大封城令其需求大增所至。

品性
--

繁殖曲卡布唔係為咗外表嘅，更加係為咗脾性，曲卡布繼承兩個品種有嘅熱情，可愛同友善嘅天性，非常聰明，訓練容易，通常仲繼承貴婦嘅熱情同扮小丑嘅傾向。呢種狗通常好友好，鍾意社交互動，憎自己單獨一個，如果長時間獨處，可能有「分離焦慮症」。同其他寵物同細路相處得好，佢哋活躍同熱情，畀同年齡較大嘅細路會好啲。細細個嘅仔囝女女lui4 lui5要睇實。

大細外表
----

同好多雜交動物品種一樣，曲卡布嘅尺寸同外表差別幾大。毛色差唔多所有顏色同埋顏色嘅組合都有，外面嗰層毛可以係直、攣、或波浪形都有。 體重低過 12 磅（ 5.4 公斤）叫「玩具曲卡布」、體重喺 13 至 18 磅（ 5.9 到 8.2 公斤）叫「微型曲卡布」，重過 19 磅（ 8.6 公斤）叫「標準曲卡布」；高度由 36 到 38 cm，三款曲卡布嘅氣質同運動量唔相同。大約有十三年命。

攷
-

1. ↑  Oxford University Press (2019). "Cockapoo". *Oxford Dictionary*. Lexico.com. 原著喺8 June 2020歸檔. 喺1 June 2020搵到.
2. 1 2 3  Fogle, Bruce (2009). *The Encyclopedia of the Dog*. New York: DK Publishing. p. 393. ISBN 978-0-7566-6004-8. OCLC 1033562587.
3. 1 2 3  Morris, Desmond (2002). *Dogs: The Ultimate Dictionary of Over 1,000 Dog Breeds*. North Pomfret, Vermont: Trafalgar Square Publishing. pp. 559–560. ISBN 978-1-57076-219-2. OCLC 1035898723.
4. 1 2 3 4  Gagne, Tammy (2007). *Designer Dogs*. Neptune City, New Jersey: TFH Publications. pp. 11–12. ISBN 978-0-7938-3791-5. OCLC 1029026538.
5. ↑  Designer Dog，即將唔同嘅狗種交配，而去攞到想要嘅特徵
6. ↑  "The myth of hybrid vigor in dogs...is a myth".
7. ↑  Joyner, Lisa (March 28, 2022). "25 of the UK's most expensive dog breeds in 2022". *Country Living*. 原先內容歸檔喺June 19, 2022. 喺June 19, 2022搵到.
8. ↑  Watson, Calum (September 18, 2020). "Puppy prices soar during coronavirus lockdown". *BBC News*. 原先內容歸檔喺April 3, 2021. 喺July 12, 2021搵到.
9. ↑  "Cockapoo Dog Breed: Information and Personality Traits". *Hill's Pet Nutrition* (美國英文). 喺2023-08-06搵到.
10. ↑  Palika, Liz (2007). *The Howell Book of Dogs*. Hoboken, New Jersey: Wiley. pp. 204–205. ISBN 978-0-470-00921-5. OCLC 1244843735.
**數碼港**（英文：**Cyberport**）係香港一個集科技同數碼內容業務租戶嘅創意數碼社區，由香港特區政府全資擁有嘅香港數碼港管理有限公司擁有同埋管理。數碼港佔地24公頃，坐落港島南區嘅鋼線灣，離金融商業區唔係好遠。數碼港有大概1,650間企業組成嘅數碼科技社群，當中包括微軟、聯想集團、眾安國際、Gogox、Klook、HyperAir、Bowtie、Shopline及Sleekflow等科技企業。

數碼港社區內設有資訊及通訊科技設施同埋先進嘅寬頻網絡，四座甲級智慧型寫字樓、一間五星級設計酒店同埋一個零售及娛樂商場。

歷史
--

1999年3月3號，時任香港行政長官董建華發表嘅施政報告提出，香港需要發展資訊科技，以配合一日千里嘅高科技發展，以及應付本地企業對資訊科技嘅需求。此外，施政報告期望發展資訊科技可以使香港從1997年亞洲金融風暴中儘快復原。

因此，香港政府響2000年5月17號同盈科數碼動力（即併購香港電訊前嘅電訊盈科）全資附屬公司香港數碼港管理有限公司簽定協議書，由後者起同埋管理數碼港。協議書訂明，當數碼港落成啟用後，除住宅部分外，所有業權同埋管理權都要畀返香港政府。香港政府豁免數碼港地價78億港元，以及投資10億港元喺鋼綫灣興建基建，其餘建築費需由電訊盈科方面一手包辦。整個項目耗資大概158億港元。電訊盈科可從住宅部分取得利益。香港政府響財政司司長法團下成立咗三家全資擁有嘅私人公司，香港數碼港發展控股有限公司、香港數碼港管理有限公司同埋香港數碼港（附屬發展）有限公司（統稱「數碼港公司」），負責監察數碼港計劃嘅推行。

建築
--

數碼廣場同埋數碼港商場
數碼港商業部份由四座寫字樓、數碼港商場同埋數碼港艾美酒店組成，並響2002年至2004年分批落成，提供合共逾10萬平方米嘅甲級寫字樓，以容納百幾間資訊科技同埋有關產業嘅公司。數碼港艾美酒店係一座有173座房嘅5星級酒店。住宅項目貝沙灣包括大概2,800個高級住宅單位，響2004年至2008年分批落成。

數碼港附設嘅零售及娛樂中心面積有27,000平方米，設施包括商場、戲院、酒店、數碼媒體中心、網絡操作中心、香港無線發展中心、會議及展覽中心同埋公共交通交匯處等。

### 資訊科技／電訊基建設施同服務

* 1至10吉比特內部專用網絡
* 120條頻道衛星電視共用天線系統
* IP電話同埋綜合訊息傳送系統
* 光纖或電纜樓宇布線系統
* 網絡操作中心
* 租戶專用數據中心
* 無線局部區域網絡

### 設施

* 數碼港會議及展覽中心（網頁）
* 科技中心（
* 企業發展中心（
* 香港移動體驗中心（
* 數碼港艾美酒店（網頁）
* 數碼港商場（網頁）
* GoGYM 健身空間

爭議
--

響2000年，政府響未經公開招標嘅情況下，將鋼綫灣臨海優質地皮免地價批畀李澤楷嘅盈科拓展，意圖發展成類似美國矽谷嘅高科技中心。不過咁做引起「官商勾結」嘅指控，當時各大地產商都強烈不滿，指政府偏坦李嘉誠家族，幾十名喺商政界有一定地位嘅地產商人到政府總部同董建華會面表示抗議。然而，由於數碼港早年嘅出租率偏低，要靠其中嘅高級住宅減低虧蝕，故此曾經有輿論認為數碼港其實係地產項目多過科研項目。過去就算係咁，數碼港近年嘅出租率已經喺八成以上嘅水平，而主要企業租戶包括有微軟、 CSL、IBM、Eurosport同埋先濤數碼企劃有限公司等。最近更公布投資港幣一億，推動數碼港繼續為具前瞻遠見嘅業內人士提供撥款同埋互惠嘅網絡支援，從而協助香港資訊及通訊科技界別內嘅新成立公司同埋中小企發展，借助Web 3.0等新興市場趨勢帶領業務成功。

管理層
---

香港數碼港管理有限公司負責數碼港計劃嘅發展、管理同埋營運。

* 董事局主席：陳細明先生
* 行政總裁：任景信先生
* 首席營運官：鄭希穎先生
* 首席財務官：李國銘先生
* 首席企業發展官：陳志恆先生
* 首席公眾使命官：陳思源先生
* 首席投資官：陳覺忠先生
* 項目總監 : 余達彰先生

### 核心活動領域

* 園區創建：發展同埋管理數碼港園區，務求為數碼港建立發展框架以實踐所訂立嘅發展目標，尤其著重積極推動可持續發展嘅方案。
* 企業發展：營運數碼港數碼娛樂培育暨培訓中心同埋數碼港創意微型基金（CCMF），投入資源以接納更多高發展潛力嘅本地新成立企業同埋創業家，並擴充CCMF嘅規模以激發資訊及通訊科技業界嘅創意同埋創新科技。
* 科技：應用創新同埋高端科技以提供領先嘅資訊及通訊科技基礎設施，從而推動香港策略性資訊及通訊科技業集中地嘅建立同埋發展。
* 協作：協助本地資訊及通訊科技業同海外地區響兩大方面合作：商業聯盟同埋人才交流；建立互惠網絡以協助資訊及通訊科技業嘅中小企開拓同埋把握海外同埋內地市場嘅商機。
* 知識及人才：推動以知識為本嘅計劃，轉化香港成為共融嘅知識型數碼經濟體系；舉辦世界級會議、啟發性培訓同埋比賽，同時促進創造更多資訊及通訊科技業相關嘅職位，同埋推動與數碼共融有關嘅計劃以縮窄數碼鴻溝。

交通
--

**交通路線一覽**
數碼港夜景
港鐵
* 南港島綫數碼港站（規劃緊）

巴士
Template:港島巴士簡單一覽
Template:過海隧道巴士簡單一覽

非專利巴士
* 來往南昌站、九龍塘同埋油塘（繁忙時間服務，由數碼港嘅物業管理公司安排）
* 另外響數碼港舉行大型展覽會時，主辦機構有時會開設免費穿梭巴士來往港島各區。

專線小巴
Template:港島專線小巴簡單一覽

公眾碼頭：
* 數碼港碼頭

停車場
* 過800個車位以時租或月租形式畀數碼港租戶同埋訪客租用

相
-

* 數碼港鳥瞰圖數碼港鳥瞰圖
* 數碼港二座 - 數碼廣場數碼港二座 - 數碼廣場
* 數碼港三座數碼港三座
* 數碼港三座 - 會議廳數碼港三座 - 會議廳
* 數碼港網絡操作中心數碼港網絡操作中心
* 數碼港數碼港
* 數碼港夜景數碼港夜景

睇埋
--

* 香港科學園

參考
--

1. ↑  〈數碼港網頁〉. 原著喺2010年12月24號歸檔. 喺2011年1月24號搵到.
2. ↑  〈數碼港宣布未來三年投資金額高達港幣一億元 投入更大決心同埋資源 推動香港資訊及通訊科技業界〉. 原著喺2010年12月20號歸檔. 喺2011年1月24號搵到.
3. ↑  〈數碼港網頁〉. 原著喺2010年12月24號歸檔. 喺2011年1月24號搵到.

出面網頁
----


維基同享有多媒體嘅嘢：  
**數碼港**

* 數碼港嘅官方網站 Edit this at Wikidata
* 數碼港商場官方網頁
* 數碼港艾美酒店官方網頁
* 新浪香港文章
**阿伊努文**aa3 ji1 nou5 man4（阿伊努文：**アィヌ・イタㇰ**，羅馬拼音：**Aynu-itak**），係北海道嗰頭嘅阿伊努人嘅語文，10人用緊（2007）。阿伊努文以前有三種方言，分別分佈喺北海道、庫頁島南邊以及千島列島同琴察加半島。唯一重有人用緊嘅北海道方言就俾聯合國教科文組織列做處於極度危險嘅瀕危語言。

變種
--

柴谷（1990:9）同畢蘇斯基（1998:2）將北海道同庫頁島變種分做唔同語文（「Ainu languages」），而沃溫（1993）就叫佢哋做方言（「dialects」）。

音韻
--

### 元音

阿伊努文有五個元音。

|   | 前 | 央 | 後 |
| --- | --- | --- | --- |
| 閉 | i |  | u |
| 中 | e |  | o |
| 開 |  | a |  |

### 輔音

|  | 雙唇 | 齒齦 | 硬齶 | 軟齶 | 聲門 |
| --- | --- | --- | --- | --- | --- |
| 爆破音 | p | t |  | k |  |
| 塞擦音 |  | t͡s |  |  |  |
| 擦音 |  | s |  |  | h |
| 鼻音 | m | n |  |  |  |
| 近音 |  |  | j | w |  |
| 閃音 |  | ɾ |  |  |  |

文法
--

書寫
--

有人用片假名來寫阿伊努文，亦都有人用拉丁字母。統一碼嘅片假名擴張板塊包含咗用來寫阿伊努文所需要嘅額外假名。

下圖係 2016 年影到嘅北海道一個牌，用咗多種語言嚟寫「多謝」。

最頂嗰行係日本話 **arigatou**（平假名：ありがとう），

由最頂數第二行就係阿伊努話 **iyairaiker**（イヤイライケ**ㇾ**），

阿伊努話同日本話明顯有異嘅係，阿伊努話有比較多樣化嘅封閉音節，可以有 **-r** 或者 **-k** 等嘅輔音做尾嘅音節，呢啲音節都係日本話冇嘅。啲人用片假名（一種設計嚟寫日本話嘅文字）寫阿伊努話嗰陣，好興用「擺尾嘅細隻片假名」嚟表達呢啲結尾輔音。例如**ク**呢隻片假名喺標準日本話入面係表示 **ku** 噉嘅音，**ainu-itak**（阿伊努話入面**阿伊努話**噉解）就可以寫成

**アイヌ・イタㇰ**
噉嘅樣。參考返上面嘅日文五十音，**イ** → **i**，**タ** → **ta**，而最後面嗰隻**ク**明顯縮細咗，用嚟表達「呢度係寫緊 **i-tak**，唔係 **i-ta-ku**」。

復興
--

整體來講，阿伊努人好少認自己係阿伊努人，搞到好難搵到佢哋。據統計，有百分之66嘅阿伊努族後生仔唔知自己係阿伊努人。雖則係咁，仍然有阿伊努人大力推動阿伊努文嘅復興。1987年開始，北海道阿伊努協會開辦阿伊努文班。咁多年來，雖然得返好少人當阿伊努話做母語，但當係第二語言嘅就越來越多。到咗2019年，日本政府正式承認阿伊努人嘅原住民地位。

參考
--

1. ↑  Bradley, D. *Languages of Mainland South-East Asia* (2007) In O. Miyaoka, O. Sakiyama, and M. E. Krauss (eds.), *The vanishing languages of the Pacific Rim*, pp. 301–336. Oxford Linguistics. Oxford: Oxford University Press.
2. ↑  Poisson, Barbara Aoki (2002). *The Ainu of Japan*. Minneapolis: Lerner Publications.
3. ↑  Gayman, Jeffry (2011-03-30). "Ainu Right to Education and Ainu Practice of "Education": Current Situation and Imminent Issues in Light of Indigenous Education Rights and Theory". *Intercultural Education* (英文). **22** (1). doi:10.1080/14675986.2011.549642. 喺2019-08-29搵到.
4. ↑  法新社 (2019-02-15). "Japan to recognize indigenous Ainu people for first time" (英文). 原著喺2019-02-16歸檔. 喺2019-03-29搵到 –透過日本時報網上版.

引用
--

* 沃溫亞歷山大 (1993). *A Reconstruction of Proto-Ainu*. 萊頓: Brill. ISBN 978-90-04-09905-0.
* 柴谷方良 (1990). *The Languages of Japan*. 劍橋: 劍橋大學出版社. ISBN 978-0-521-36918-3.
* 畢蘇斯基布羅尼斯瓦夫 (1998). Alfred F. Majewicz (編). *The aborigines of Sakhalin*. The Collected Works of Bronisław Piłsudski.第I卷. Berlin-New York: 德格魯伊特. p. 792. ISBN 978-3-11-010928-3.


維基菢蛋機嘅維基百科試驗版：  

 **阿伊努文試驗版**
男仔着嘅吊帶褲女仔着嘅吊帶褲
**吊帶褲**（粵拼：diu3 daai2 fu3），又嗌**工人褲**（gung1 jan4 fu3）或**工裝褲**（gung1 zong1 fu3），係喺褲腰上邊裝咗挎膊頭嘅孭帶條褲。成日做嘢時保護啲衫唔邋遢或穿窿。

特色係長褲或短褲上邊加咗條孭帶，着時扣實孭帶就得。

發展史
---

最早嘅吊帶褲係幾時出現，家下已經無從考證。喺文學界話最先喺1776年出現，嗰時大多數奴隸攞嚟做防護工作服用。而第一次有大量吊帶褲生產嘅證據係1890年代嘅事，嗰時喺原嚟牛仔褲嘅基礎上加多個帶紐扣嘅牛仔布，之後用孭帶接埋一齊。由於佢成日喺褲上邊安嚿牛仔布響度，所以好快變成維修工嘅工作褲。

1911年，哈利大衛李整咗條吊帶褲出嚟，重喺1913年開始大量生產。隨後唔單止喺工人開始流行，而且細路同女仔都著呢種褲，但嗰時嘅吊帶褲有帶紐扣同鉤嘅版。後嚟哈利大衛李喺1927年整咗啲唔帶鉤同埋唔帶紐扣，但帶拉鏈嘅吊帶褲產品。期間吊帶褲凈得單一嘅色調，喺1960年代先至發展到好多種色同埋唔同紡織品嘅工藝。

品種
--

家下吊帶褲有兩個品種：

* 上到心口或肚腩先至有吊帶
* 普通西褲或牛仔褲加兩條帶

除咗以上兩種常見組合之外，重可以細分成雙吊帶同單吊帶兩種。一般嚟講，雙吊帶品種比較多，而單吊帶品種比較少見。

雙吊帶
正反面個樣好多時混搭。其中正面有啲品種個樣有啲係嚿布到心口或到肚腩嘅½位，一般係梯形或方形；有啲係直呈兩條吊帶組成平行綫或V字。背面有啲係下邊梯形或三角形或方形，上邊V字或平行；有啲品種直呈似X、Y、H、V字或直接兩條平行線樣。大多數雙吊帶嘅吊帶褲都係左右對稱。

單吊帶
正反面個樣好多時混搭。其中正面有啲品種個樣有啲係嚿布到心口或到肚腩嘅½位，一般係直角三角形或銳角三角形或直角梯形；有啲係直呈一條吊帶。背面有啲係下邊三角形，上邊一條斜吊帶；有啲品種直呈似人字或入字或直接一條斜杠或直線樣。單吊帶嘅吊帶褲都係左右唔對稱，吊帶有啲經過左膊頭，有啲經過右膊頭。

相
-

|  |  |  |  |  |
| --- | --- | --- | --- | --- |
| 

|  |
| --- |
| 穿窿吊帶褲（中） |
| 穿窿吊帶褲（中）  |

|  |
| --- |
| 高腰吊帶褲 |
| 高腰吊帶褲  |

 |

參考資料
----

1. ↑  7-, Sullivan, James, 1965 November (2006). *Jeans : a cultural history of an American icon*. New York: Gotham Books. ISBN 1592402143. OCLC 62697070.`{{cite book}}`: CS1 maint: numeric names: 作者名單 (link)
2. 1 2 3  1973-, Kyi, Tanya Lloyd, (2011). *The lowdown on denim*. Hanmer, Clayton, 1978-. Toronto: Annick Press. ISBN 9781554514151. OCLC 825770364.`{{cite book}}`: CS1 maint: extra punctuation (link) CS1 maint: numeric names: 作者名單 (link)
3. ↑  "Overalls - Definition of an Overall from the Clothing Definitions Directory by Apparel Search" (英文). 喺2017-11-25搵到.
**約瑟支派**（Tribe of Joseph）係以色列十二支派重要嘅支派之一，佢哋嘅後裔喺以色列嘅歷史中扮演重要嘅角色，唔單止喺人口同領土上具有影響力，而且喺宗教同宗教事務方面亦發揮咗重要作用。

起源
--

約瑟支派係以色列嘅仔約瑟（Joseph）嘅後裔。約瑟係雅各嘅第十一個仔，亦係以色列支派中第二年輕嘅仔。

分裂支派
----

約瑟支派喺歷史上分裂為兩個獨立嘅支派，即係以法蓮支派同瑪拿西支派。因為約瑟喺埃及成為一位有權勢嘅人之後，佢嘅兩個仔以法蓮同瑪拿西被視為獨立嘅支派。

土地分配
----

以法蓮支派同瑪拿西支派分別被分配喺以色列嘅領土之中。以法蓮支派嘅領土位於約旦河以西嘅中部地區，而瑪拿西支派嘅領土位於約旦河以西嘅北部地區。

人口同影響力
------

約瑟支派係以色列中人口最多、強大同有影響力嘅支派之一。以法蓮同瑪拿西支派嘅人口眾多，佢哋喺以色列嘅歷史中發揮重要嘅作用。

特殊地位
----

約瑟支派因為約瑟嘅地位同祝福，喺以色列中被賦予特殊嘅地位。約瑟被視為雅各最寵愛嘅仔之一，佢嘅後裔喺以色列嘅歷史中扮演重要嘅角色。

宗教傳承
----

約瑟支派嘅後裔喺宗教事務中扮演重要嘅角色。尤其是以法蓮支派嘅後裔，佢哋喺以色列嘅歷史中擔任過先知、領袖同重要嘅宗教職責。
占美·威爾斯喺FOSDEM 2005上演講。
**占美·當奴·"占寶"·威爾斯**（又譯**衛詹美**，英文：**Jimmy Donal "Jimbo" Wales**，1966年8月7號—），係維基百科（Wikipedia）創始人之一，維基媒體基金會總經理，同時擁有一個叫做Wikia嘅營利公司。威爾士早年成立過名為Bomis嘅互聯網公司，並且喺2000年3月推出過網上百科全書計劃，叫做Nupedia（即係而家維基百科嘅前身），並且請咗拉里·桑格（Larry Sanger）做嗰份百科全書嘅主編。

不過，由於Nupedia嘅内容係由各方面嘅專家，通過同儕評審（peer-review）過程、檢查確定之後先至發佈，所以進展過程相當之慢。拉里·桑格於是喺2001年1月提議，用Wiki軟件作為百科全書平台，獲得占美·威爾斯同意之後，發起另一個叫做Wikipedia嘅計劃。拉里·桑格喺2002年3月1日卸任之後，維基百科由眾多熱心參與者持續發展。2003年中旬，占美·威爾斯創立咗維基媒體基金會嚟繼續執行維基百科計劃。而家維基百科已經發展成目前全球最大嘅網上百科全書；至於Nupedia就喺2003年9月結束同離線。

獲獎
--

Wales being interviewed on the red carpet of the 2006 Time 100, by *Rocketboom*, a daily Internet vlog
威爾斯喺2006年6月3號獲美國伊利諾州頒發榮譽學位[未記出處或冇根據]。電子前線基金會喺2006年5月3號頒咗個先鋒獎（Pioneer Award）畀佢。

威爾斯亦都喺2006年5月8號發行嘅美國《時代》週刊特別版度，成為首位名列「世界百名最具影響力人士·科學家及思想家」嘅人。

攷
-

1. ↑  維基媒體基金會新聞稿，香港維基媒體協會譯. 〈基金會宣佈陳霆出任理事會主席〉. 原著喺2012-03-09歸檔. 喺2010-07-09搵到.
2. ↑  *EFF Honors Craigslist, Gigi Sohn, and Jimmy Wales with Pioneer Awards 互聯網檔案館嘅歸檔，歸檔日期2019年5月18號，.*, 2006年4月28號，載Kansas City infoZine News.
3. ↑  Anderson, Chris：*Jimmy Wales: The (Proud) Amateur Who Created Wikipedia 互聯網檔案館嘅歸檔，歸檔日期2020年9月30號，.*，載2006年5月8號，美國《時代》雜誌

出面網頁
----


維基同享有多媒體嘅嘢：  
 **Jimbo Wales**

* 個人網頁（包括網誌）
* 喺英文维基百科上嘅用戶頁
西環日落
**西環**（**Sai Wan**），原稱**西灣**，又叫**西區**（**Western District**或**Western**），係香港地名，喺香港島北岸，香港城四環之一。西環有窄義，收窄專指堅尼地城一帶，或七號差館一帶，因爲同West Point混合之故。而香港城嘅西環，東起東邊街，過西營盤、石塘嘴、堅尼地城、摩星嶺，西到域多利道，而南便係薄扶林。

史
-

早期嘅歷史唔喺咁清楚，清代嘉慶二十四年（ 西元一八一九年）出版嘅<新安縣志>未有西環嘅記載. 

環係唐人對聚居地嘅法。

英國人北岸開香港城，唐人先後居近英人。先有中環及上環，後有下環。但當時未有西環，因爲西環未填海，只有西灣，卽係擸𢶍灣，洋名卑路乍灣。西灣有村。香港人由上環向西批地，有西營盤，有石塘嘴。之後西灣填海，伸到堅彌地城。及來英人順應唐人分法，香港城分成四環九約。西環係其中之一。

舊陣時四環中嘅西環，係港島好背嘅地方。好多中國各地船隻，泊響呢處，帶旺呢個環頭嘅咕喱同埋貨倉。第二次世界大戰之前，石塘嘴係有錢人飲宴應酬之地。

一九九七年，香港主權由英國移交中國。而香港中聯辦位於西營盤干諾道西一百六十號，同西區警署相隔一街。由於西營盤位處闊義西環，同香港政府嘅中環一對。時人亦諷之爲西環，視爲中國干政。周潤發並不同意該地叫西環，指正嗰處係西營盤同石塘咀中間。

風物
--

區內有好多舊式樓宇，即如太白台。戰前有錢唐人鍾意喺呢度打蠆，貪佢空氣好又望到海。戰後樓宇日久失修，外表殘舊。

交通
--

西環嘅堅尼地城係電車西面嘅終點。

註
-

1. ↑  壹週刊S020-022。周潤發，回歸十五年，做個勇敢香港人 搵食就係核心價值 。「雖然發哥說，大家最關心搵食，但他卻支持市民繼續遊行，繼續去中聯辦抗議：『我要糾正一樣嘢，那裡不叫西環，因為我喺西環長大的，那裡是西營盤同石塘咀中間。』」

維基同享有多媒體嘅嘢：  
**Sai Wan**
**Neoplan**係德國一間巴士、客車及無軌電車製造廠，佢本身係**Gottlob Auwärter GmbH & Co. KG**嘅巴士牌子名。

Gottlob Auwärter係喺1935年7月1號喺Stuttgart成立，裝巴士車身落貨車底盤上面。1953年Gottlob Auwärter推出第一架一體化巴士，而呢類巴士以Neoplan為牌子名。1960年，Neoplan推出喺機場停機坪用嘅巴士。

後來Neoplan業務一路擴張，1970年代，Neoplan喺德國其他城市同埋加納開新車廠。1981年Neoplan喺美國開新車廠，後來Neoplan嘅美國業務分開做Neoplan USA。

2001年，Neoplan牌子連同Gottlob Auwärter俾MAN收購，被注入MAN旗下嘅Neoman Bus GmbH，Gottlob Auwärter公司亦改叫**Neoplan Bus GmbH**。2008年Neoman Bus結束營運，Neoplan成為MAN巴士旗下一個牌子。同年Neoplan亦重整旗下產品，除客車以外嘅巴士設計都被賣走或者停產。2015年Neoplan巴士生產線搬晒去土耳其。

睇埋
--

* Neoplan Skyliner
* Neoplan Megashuttle
* Neoplan Centroliner

出面網頁
----

* Neoplan

|  |  |
| --- | --- |
| 權威控制 | 
* VIAF: 147624774
* GND: 4627138-7

 |



|  |  |
| --- | --- |
| Stub icon | 呢篇德國公司文係楔位文。歡迎幫維基百科擴寫佢。睇 • 論 • 改 • 歷 |
女媧
女媧與伏羲
**女媧**，中國神祗之一，人稱**女媧娘娘**，亦有記曰**媧皇**、**女希氏**。三皇五帝之中，史記三皇本記，講女媧為三皇之一。以女媧之神話，可歸入創世之神。

傳說有唔同版本。有說為伏羲細妹，以風為姓，兄妹都係人首蛇身，兄妹結為夫婦。又傳說女媧造人，佢用泥整人出嚟。祝融同共工打交，打斷咗不周山條柱，天穿窿，有災禍，女媧煉石補青天，斬鼇足撐住天，災禍得以平息。

如今看法，女媧為上古氏族之酋長，氏族拜蛇，當時仍係母系為主，然而開始有婚姻，兄妹尚不諱忌時。後逐漸捧上神檯。漢時有唔少記載，此後奉為保𧙗之神。補天之故，成為遮同繡補之神。做人為人始祖，同兄妹結婚，為婚姻之始，如此為化育繁衍之神。

女媧喺唐人地方，唔少都有拜。自古就以山西為先，有媧皇陵，歷來都受皇帝祀。

女媧伏羲不獨為中原傳說，苗人、瑤人，都有傳說。話女媧伏羲為兄妹，時洪水淹天下，坐葫蘆中漂流，避過一劫。當時天下已無人，兄妹結夫妻而繁衍。

女媧唔止造人，亦做萬物。正月初七人日之說，亦出自女媧，初一雞，初二狗，初三豬，初四羊，初五牛，初六馬，初七人，初八穀，見於東方朔占書。

字
-

**媧**字，專指女媧，無其他解釋。說文，媧，古之神聖女，化萬物者也。

記載
--

### 楚辭天問

>  女媧有體 孰制匠之 
> 
> 

屈原寫楚辭天問，問女媧之身，係邊個做。如此即當時有女媧做人之說。

### 山海經大荒西經

>  有神十人，名曰女媧之腸，化為神，處栗廣之野，橫道而處。 
> 
> 

山海經之中大荒西經，寫女媧之腸，化成神，而且有十人。

### 史記三皇本紀

>  女媧氏亦風姓，虵身人首，有神聖之德。代宓犧立，號曰女希氏。無革造，惟作笙簧。故《易》不載，不承五運。一曰女媧亦木德王。葢宓犧之後，已經數世。金木輪環，週而復始，特舉女媧，以其功高而𠑽三皇，故類木王也。當其末年也，諸侯有共工氏，任智刑以強霸而不王，以水乘木，乃與祝融戰，不勝而怒。乃頭觸不周山崩，天柱折，地維𡙇。女媧乃鍊五色石以補天，斷鼇足以立四極，聚蘆灰以止滔水，以濟冀州。於是地平天成，不改舊物。 
> 
> 

史記講女媧同伏羲都姓風，即係同屬母系。女媧出，已係伏羲之後幾世。之後記載女媧練石補天之事。史記之中嘅伏羲女媧，並唔係兄妹，更加唔係夫婦。

並唔係所有書都話女媧係三皇。

### 淮南子覽冥訓

>  往古之時，四極廢，九州裂，天不兼覆，地不周載，火爁炎而不滅，水浩洋而不息，猛獸食顓民，鷙鳥攫老弱，於是女媧煉五色石以補蒼天，斷鼇足以立四極。殺黑龍以濟冀州，積蘆灰以止淫水。蒼天補，四極正，淫水涸，冀州平，狡蟲死，顓民生。背方州，抱圓天，和春陽夏，殺秋約冬，枕方寢繩，陰陽之所壅沈不通者，竅理之；逆氣戾物，傷民厚積者，絕止之。當此之時，臥倨倨，興眄眄，一自以為馬，一自以為牛，其行蹎蹎，其視瞑瞑，侗然皆得其和，莫知所由生，浮游不知所求，魍魎不知所往。當此之時，禽獸蝮蛇，無不匿其爪牙，藏其螫毒，無有攫噬之心。考其功烈，上際九天，下契黃壚，名聲被後世，光暉重萬物。乘雷車，服駕應龍，驂青虯，援絕瑞，席蘿圖，黃雲絡，前白螭，後奔蛇，浮游消搖，道鬼神，登九天，朝帝於靈門，宓穆休於太宜之下。然而不彰其功，不揚其聲，隱真人之道，以從天地之固然。何則？道德上通，而智故消滅也。 
> 
> 

淮南子覽冥訓，寫咗女媧補天，斬鼇足立四極，以灰止水，災禍息止，天地調和，惡毒之物收斂，女媧名震升天。

### 淮南子說林訓

>  黃帝生陰陽，上駢生耳目，桑林生臂手，此女媧所以七十化也。 
> 
> 

說文訓講女講化生七十次。

### 說文

>  媧，古之神聖女，化萬物者也。 
> 
> 

許慎寫說文，女媧為神聖女，而且會生出萬物。

### 風俗通義

應劭所寫風俗通義，傳世只淨低十卷，逸文散落其他書中。

>  俗說天地開闢，未有人民，女媧摶黃土作人，劇務力不暇供，乃引繩於泥中，舉而為人。故富貴者，黃土人；貧賤凡庸者，絚人也。 
> 
> 

風俗通義講女媧做人，分兩等，一等為手塑黃土，次等，泥水以繩彈出來做成人。

>  女媧禱祠神，祁而為女媒，因置昏姻。以其載媒，是以後世有國，是祀為皋之神。 
> 
> 

風俗拜女媧為媒，求婚姻。

### 獨異志

漢時祠中伏羲女媧，蛇身交尾像

>  昔宇宙初開之時，只有女媧兄妹二人在崑崙山，而天下未有人民，議以為夫妻，又自羞恥。兄即與其妹上崑崙山，兄曰：「天若遣我兄妹二人為夫妻而煙悉合；若不使，煙散。」於是煙即合，其妹即來就兄，乃結草為扇，以障其面。今時人取婦執扇，象其事也。 
> 
> 

女媧兄妹，結成夫妻，出自大唐李冘寫嘅獨異志。但兄妹無話伏羲為兄。只係話女媧兄妹住崑崙山，天下都無人，於是二人話做夫妻。問天，若然煙合就做，煙散就唔做。煙合，妹就結草做扇遮面。如此亦係婦人執扇嘅來由。

然而出土漢時文物，武班祠石刻，有伏羲女媧蛇身交尾。至少漢時就有兄妹婚姻，繁衍之說。

文學
--

### 女媧贊

曹植有女媧贊

>  古之國君，造簧作笙，禮物未就，軒轅纂成，或雲二皇，人首蛇形，神化七十，何德之靈。 
> 
> 

### 開闢演義

大明周遊寫開闢演義，第十一回

>  卻說女媧氏，係女身，乃伏羲氏之妹，同母所生，生而神靈，面如傅粉，齒白唇紅，身長二丈五尺，幼極聰慧，長佐兄正婚姻媒的嫁娶之禮，以重萬民，是為神媒，帝愛而敬之。伏羲氏崩，群臣推女媧氏即位，號為女皇，建都於中皇之山。 
> 
> 

### 封神演義

小說封神演義，起首講殷商紂王，去女媧娘娘聖廟進香，風捲幔帳，見女媧聖像，紂王見女媧貌美非凡，色心大起，殿題詩示愛。女媧見詩不敬大怒。然殷商氣數未盡，施法召三妖，迷惑紂王亂朝綱，斷送成湯六百年基業。

### 紅樓夢

小說紅樓夢，起首講女媧練石補天，淨得一塊五色石未用，石久生化成精，後帶往人間經歷塵世之劫。

拜祭
--

女媧廟
女媧掌管雨水，見於漢時。王充寫論衡順鼓篇，提到「雨不霽，祭女媧，於禮何見。」一直落雨，祭女蝸，求女媧息止。同補天道理一樣。大宋新定九域志卷一，曰「孟州有皇母山，又名女媧山，其上有祠，民旱水禱之。」旱亦拜女媧。

女媧廟、女禍祠，以前各地都。有女媧亦做媒，可以求婚姻。

### 祭日

女媧誕，各處鄉村各處例，以三月十八為多，其餘有冬至、正月初一、正月初七人日、正月初十、二月十五、三月初三、三月十五、三月十八、五月初五、五月初九、七月十八、九月初五、九月十五、十月十八、十一月初五、十二月初八等。

人日亦啱拜女媧。

註
-

1. ↑  〈湖北衛視-女媧的前世今生〉. 原著喺2016年3月8號歸檔. 喺2019年3月14號搵到.
白雲湖公園嘅西門白雲湖公園嘅東湖
**白雲湖**（粵拼：baak6 wan4 wu4）係中國廣東省廣州市嘅一間公園，喺白雲區石井鎮嘅大崗村入面。西邊靠住石井大道；南邊靠住環滘村；東邊靠住夏茅村；北邊靠住廣河高速公路。其中公園西邊有條京廣綫經過呢間公園。呢間公園係廣州市入面嘅一個重點治水工程項。呢間公園重係廣州市中心城區嘅水域面積最大嘅人工湖。

敘述
--

呢間公園係從廣和泵站同石井河泵站、同埋周邊嘅引水渠而搞出嚟嘅一間公園。喺2006年12月22號起，一直到2010年嘅廣州亞運會開幕之前就起好咗。佢嘅主要設計功能係調水同補水、區域雨洪調儲同照顧周邊嘅休閒景觀。而佢嘅面積方面，總面積係2.07km²，其中水面面積係1.05km²。公園由東、西兩個湖同幾個濕地組成。

白雲湖環湖綠道
-------

白雲湖嘅環湖綠道係白雲湖嘅一條公園休閒道路。北邊從石馬村嘅桃花田園綠道開始，一直穿過濕地，經過柳煙閣、雨晴軒、花影樓等景點到西湖、由西湖嘅綠道接到引水渠綠道。而湖區除咗有單車嘅綠道之外，重有人行綠道同水上棧道響度。

附近嘅交通
-----

* 巴士：
西門：石井大道（白雲湖）站
北門：白雲湖公園北門站
東門：夏茅（白雲湖公園）站
南門：（冇巴士站，要自己行路或坐五類車入嚟）

* 地鐵：8號線亭崗站

出面網頁
----


維基同享有多媒體嘅嘢：  
 **Baiyun Lake (Guangzhou)**

* 广州白云湖公园官网
《**歷劫親情**》係喺1961年嘅一部粵語片，由莫康時執導，丁瑩、張儀主演。呢齣戲係由香港商業電台李我寫嘅天空小說改編。

情節
--

樂太喺戰亂嘅時候同細女失散咗，只係帶住大女樂翠然同戰亂嗰陣收養嘅細路樂天任逃難，之後做生意發咗達。

好多年之後，天任同女工雲玉燕拍拖，樂太雖然嫌棄玉燕窮，但係因為天任好鍾意玉燕，翠然又有咗男朋友谷達嘅BB，急住結婚，於是勉強俾天同玉燕結婚。玉燕婚後俾樂太刻薄，只好委曲求全。

谷達因為欠下巨債，偷咗樂太啲首飾，點知樂太認定係玉燕偷，將佢趕走，後來雖然知道怪錯咗玉燕，但都唔俾佢返屋企。天任好唔捨得玉燕，拉扯之間俾樂太見到玉燕頸上粒痣，先知道原來係自己個細女，於是母女團聚。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 丁瑩 | 雲玉燕 | 樂太個細女，自幼失散，之後嫁畀天任。 |
| 張儀 | 樂天任 | 樂太養子 |
| 黃曼梨 | 樂太 |  |
| 陳好逑 | 樂翠然 | 樂太大女 |
| 金雷 | 谷達 | 翠然老公 |
| 李鵬飛 | 劉長發 |  |
| 黃楚山 | 雲大叔 | 玉燕養父 |
| 李月清 | 雲大嬸 | 玉燕養母 |
| 駱恭 | 谷父 | 谷達老豆 |
| 馬笑英 | 谷母 | 谷達老母 |
| 黃秀嫻 | 阿好 |  |
|
喺法國巴黎埃菲爾鐵塔嘅踏入千禧年前迎接嘅倒數
 **慶祝千禧年**（粵拼：hing3 zuk1 cin1 hei1 nin4）
係全球各地慶祝公曆結束1999年兼踏入2000年嘅大事。呢種噉嘅慶祝方式喺全球各地，可以形容成「結束20世紀兼迎接21世紀」、「人類踏入新千年」、「踏入第三個千年階段」。由於每年大除夕時，有好多活動場合都喺當地時間午夜時分搞新年倒數活動嚟迎接元旦兼新嘅一年嚟到，加上亦有好多活動場合喺元旦當日天曚光時正式開搞。

不過有好多喺中太平洋啲國家仔，成日強調話當地好接近國際日期變更線，究竟邊個最先到千禧年而產生一系列拗撬。尤其喺紐西蘭嘅漆咸群島、斐濟、基里巴斯同湯加、俄羅斯楚科奇半島當地啲人都拗咗一餐。正因爲基里巴斯喺1995年1月1號實行咗新時區同埋有部份國家仔實行咗夏令時政策而出現咗「第一個領域」、「第一個地方」、「第一個居住地」、「第一個城市」睇到新年嘅稱呼。

實際上，1999年12月31號23:59:59踏入2000年1月1號00:00:00嗰個時段，最先係由UTC+14嘅所屬時區地方搞。喺基里巴斯最東邊嘅卡露蓮島，當地爲咗慶祝千禧年而將個島正式改名做千禧島，重話佢係地球上第一個地方踏入千禧年同人類踏入新千年階段，喺基里地馬地亦搞咗一系列嘅千禧年慶祝活動。而美國屬下嘅SSN-754潛艇亦同時喺正赤道同國際日期變更線嘅交界水深400m嘅海底搞慶祝新千年活動。15分鐘後，喺紐西蘭嘅漆咸群島（UTC+13:45）亦有班毛利人開始祈禱，喺面向太平洋啲燈塔點著火把同埋學校啲學生開始唱歌嚟慶祝踏入21世紀同人類踏入新千年階段嘅事。隨後陸續有好多國家同地方開始按當地時間到達00:00:00嚟搞慶祝千禧年活動。尤其係澳洲新南威爾士州悉尼，嗰時佢就嚟要辦奧運，喺海濱大橋近悉尼歌劇院一帶辦咗大規模嘅煙花盛典同橋樑嘅煙火瀑布效果。而噉嘅慶祝千禧年活動，隨住嗰時最慢時區——薩摩亞成爲全球最後一個慶祝踏入千禧年嘅國家後，慶典先至全部辦完。尤其係韋西加諾最西邊嘅薩維伊（英文：Savai'i），亦成爲全球最後一個慶祝踏入千禧年嘅城市。咁啱喺國際日期變更線東邊冇幾遠嘅兩個無人島——豪蘭島同比卡島亦成爲全球最後一個踏入千禧年嘅地方。

另外，喺20世紀，地球上最後一個睇到日落嘅村莊係薩摩亞韋西加諾入面，薩維伊最西邊嘅法萊阿盧波（英文：Falealupo），太陽喺當日19:02（UTC-11）先至落山；最後一個出世嘅孲𤘅子係出自美國康涅狄格州斯坦福嘅女仔——基莎·尼爾遜（Keisha Nielsen）。喺21世紀，第一個出世嘅孲𤘅子係出自湯加嘅女仔——Kala Sosefina Mileniume Kauvaka；第一縷陽光最先喺南極洲東邊，迪布冰川到維多灣嘅海邊範圍（66°03′S 135°53′E﻿ / ﻿66.050°S 135.883°E﻿ / -66.050; 135.883）出現。喺1995～1996年開始一直有人擔心嘅千年蟲問題，踏入2000年之後，除咗一小部份嘅嵌入式系統出事之外，大多數電腦都未出過彈返到「1900年」嘅錯誤故障。

睇埋
--

* 國際日期變更線
* 時區
* 世界鐘
* 千年蟲

註同攷
---

註
1. ↑  嗰時薩摩亞喺時區範圍屬UTC-11，直到2011年12月29號先至改時區，𨇣過同年12月30號到UTC+13嗰邊。
2. ↑  雖然湯加當地媒體話佢係20世紀最後一個出世嘅人，但佢當地媒體唔知湯加嘅時區已經喺UTC+13而出咗咁大烏龍嘅報道，隨後湯加媒體先至改返正報道。

攷

1. 1 2 3  Aimee, Harris (1999). "Millenium: Date Line Politics". *Honolulu magazine* (第August版): 20. 原著喺28 六月 2006歸檔. 喺21 November 2012搵到.
2. ↑  Rivera, Larry (1 January 2000). "Into the New Millennium". *Australia Travel*. About.com. 原著喺2016年3月4號歸檔. 喺21 November 2012搵到.
3. ↑   YouTube上面嘅KIRIBATI: MILLENNIUM CELEBRATIONS WRAP (6)
4. ↑  "Japan Holds Traditional, Millennium Celebrations". Orlando Sentinel. 1 January 2000. 原著喺2016-03-04歸檔. 喺26 October 2015搵到.
5. ↑  Beale, Jonathan (31 December 1999). "Celebrating on Chatham Island". BBC. 喺26 October 2015搵到.
6. ↑  Dennis, Anthony (1 January 2000). "Millennium dawns". *The Sydney Morning Herald*. Fairfax Digital. 喺23 December 2014搵到.
7. ↑   YouTube上面嘅Video of Sydney Millennium fireworks
8. ↑  "SAMOA TO CELEBRATE BEING LAST TO GREET NEW MILLENNIUM". Pacific Islands Report. 1998-02-26. 原著喺2019-08-23歸檔. 喺2019-08-23搵到.
9. ↑  Y2k Trip
10. ↑  "The last child of the 20th century reflects on her first decade". *Sarah Lipman, Correspondent*. stanford advocate. 2009-12-31. 原著喺2019-08-23歸檔. 喺2019-08-23搵到.
11. 1 2  "BABY IN TONGA COULD BE FIRSTBORN OF MILLENNIUM". THE ORLANDO SENTINEL. 2000-01-08.
12. ↑  "New millennium's first baby". BBC. 1999-12-31.
13. ↑  Kala Sosefina Mileniume Kauvaka
14. ↑  U.S. Naval Observatory (2003). "First Sunrise of the New Millennium". *Astronomical Applications Department*. 原著喺2019年8月22號歸檔. 喺2019年8月23號搵到.
15. ↑  First Sunrise of the New Year 互聯網檔案館嘅歸檔，歸檔日期2019年8月23號，. USNO
16. ↑   YouTube上面嘅鏗鏘集 - 千年蟲威脋 (2000)
17. ↑   YouTube上面嘅《亞洲電視》新里程21 Y2K千年蟲 (1999-3-21)
18. ↑  【怀旧】曾经威胁全球计算机的千年虫危机 当时的中国如何应对？ bilibili
**橋本大輝**（日文：橋本 大輝／はしもと だいき*Hashimoto Daiki*，2001年8月7號—）係日本男子競技體操運動員，千葉縣成田市出身，2019年開始代表日本出賽。

賽事表現
----

橋本大輝喺2019年重讀緊高中嗰時，喺世界競技體操錦標賽同隊友贏到團體銅牌。

### 第32屆奧林匹克運動會

睇埋：第32屆奧林匹克運動會同中國大陸相關嘅活動事件#體操項目
橋本大輝喺呢次運動會入面，代表日本同隊友奪得男子團體銀牌，以及喺男子個人全能賽攞到金牌。不過，佢喺男子個人全能過程中贏咗中國嘅肖若騰，引嚟中國網民質疑裁判嘅評分標準，有網民甚至翻牆去到橋本大輝嘅社交網站侮辱佢，結果引起日本網民不滿，同時亦令橋本大輝得到香港同台灣兩地媒體嘅留意。

參考
--

1. ↑  "Japanese men grab silver in gymnastics team competition" 互聯網檔案館嘅歸檔，歸檔日期2021年10月5號，. The Japan Times [26-07-2021]
2. ↑  "Artistic Gymnastics - Final Results" 互聯網檔案館嘅歸檔，歸檔日期2021年10月11號，. Tokyo 2020 [28-07-2021]
3. ↑  自由時報電子報 (2021-07-30). 〈見識到中國的噁心！橋本大輝IG被灌爆 日本網友火大了 - 國際〉. 《自由時報電子報》 (中文). 喺2021-08-01搵到.
4. ↑  〈【東京奧運】橋本大輝奪金遭中國網民辱罵 國際體聯公開評分強調公正、準確 | 體路報道 | 立場新聞〉. 《立場新聞 Stand News》. 原著喺2021-08-01歸檔. 喺2021-08-01搵到.
**希思**（Sir **Edward Richard George Heath**, KG MBE，1916年7月9號—2005年7月17號）係英國首相（1970至1974年）。希斯喺保守黨嘅重要領導人之一，佢嘅領導風格以及政策改革對英國政治有着深遠嘅影響。

希思喺1973年嘅時候，帶領英國加入咗當時嘅歐洲經濟共同體（即係而家嘅歐洲聯盟嘅前身），呢個決定對英國同歐洲嘅經濟關係有重大影響。不過，希思嘅首相任期亦面對好多困難同挑戰，因為當時英國經濟面臨困境，包括高通脹同失業率上升等問題。

希思喺1974年嘅選舉當中，因為保守黨贏唔到多數議席，最終要辭去首相職位。之後嘅數十年間，希斯繼續留喺政界，並對國際事務發表意見。

出面網頁
----


維基同享有多媒體嘅嘢：  
**Edward Heath**

維基語錄收錄咗同呢篇文相關嘅摘錄：
**en:Edward Heath**

* "History of Sir Edward Heath - GOV.UK" (英文).
* "Edward Heath: A profile of the former UK prime minister - BBC News" (英文).
* Sir Edward Heath | prime minister of United Kingdom | Britannica.com （英文）
* 希思喺互聯網電影資料庫嘅資料（英文）


|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
大明一品文官姜順富（1453－1504）
**補服**（英文Mandarin square、rank badge、badge of rank）又叫**胸背**、**花樣**或者**補**，係官服裝飾，見於中國嘅大元、大明、大清、以及大朝鮮國、以及安南黎朝到阮朝、琉球國。

補服係方形，有唔同圖案，釘喺官服之上，喺胸前、背後各有一塊。初頭只係裝飾，後尾官階高低，就有唔同圖案，文官武將又各有不同。大清官服，文官用飛禽，武將用猛獸。

史
-

《舊唐書》下《輿服志》有講武曌官服繡禽獸，不過未必與後來胸背補服有關。

大元時，官服有胸背，方形。出土文物所示，佢嘅圖案係花卉，唔似同官階有關。

### 大明

大明正式將胸背定制，唔同品位唔同禽獸。《明會典》所載，開國皇帝朱元章在位期間，洪武廿四年，即係1391年，除皇親有龍袍之外，就定明公候用麒麟、白澤，而文官用禽，武官用獸。當時除咗叫胸背，亦都叫**花樣**。當時胸背有四十厘米，方中帶梯，上窄下闊。

明景泰五年，1454年，屬國朝鮮嘅端宗二年，都跟用胸背。

### 大清

大清官員
大清將胸背釘喺外掛，因爲前面對開，咁胸一塊就要對開，背就一塊過，亦改成方補，所以叫補服。大清補服細啲，約莫只有三十厘米，成方形，細過大明胸背。

大清補服圖案，同大明有啲唔同。而且，跟時代咁變。

圖案
--


維基同享有多媒體嘅嘢：  
**Mandarin square**

明清兩代官品圖案如下：

|  | 一三九一年起（明） | 一五二七年起（明清） | 一六六二年起（清） | 一六六四年起（清） | 一七五九年到一九一一年（清） |  |
| --- | --- | --- | --- | --- | --- | --- |
| 品 | 文官 | 註 |
| 武官 |
| 一 | 仙鶴或錦鷄 | 仙鶴 |  |
| 獅子 | 麒麟 |  |
| 二 | 仙鶴或錦鷄 | 錦雞 |  |
| 獅子 |  |
| 三 | 孔雀或雲雁 | 孔雀 |  |
| 虎或豹 | 虎 | 豹 |  |
| 四 | 孔雀或雲雁 | 雲雁 |  |
| 虎或豹 | 豹 | 虎 |  |
| 五 | 白鷳 |  |
| 熊羆 |  |
| 六 | 鷺鷥或鸂鶒 | 鷺鷥 |  |
| 彪 |  |
| 七 | 鷺鷥或鸂鶒 | 鸂鶒 | 鸂鶒係種鴛鴦 |
| 彪 | 犀牛 | 個圖唔係犀牛，而係水牛 |
| 八 | 黃鸝、鵪鶉或藍雀 | 黃鸝 | 鵪鶉 |  |
| 犀牛 | 個圖唔係犀牛，而係水牛 |
| 九 | 黃鸝、鵪鶉或藍雀 | 鵪鶉 | 藍雀 |  |
| 犀牛 | 海馬 | 個圖唔係海馬，而係海中馬 |
| 其他 | 都御史用獬豸樂官用黃鸝雜職用練鵲；風憲官用獬豸 |  |

* 三品文官補服（19世紀末20世紀初）三品文官補服（19世紀末20世紀初）
* 五品武將緙絲，約1860年五品武將緙絲，約1860年
* 明代服飾明代服飾
場論入面，**單擴張**係場擴張嘅一種，係指喺一個場上面淨係加一粒元素上去嘅擴張，單擴張已經被數學家研究得好透徹，亦都可以完全被分類。

原初元素定理提供咗一個有限單擴張嘅判別方法。

定義
--

畀一個場擴張 L/K，如果存在一個元素{\displaystyle \theta \in L}，符合

{\displaystyle L=K(\theta ).}
咁呢個擴張就叫做**單擴張**，{\displaystyle \theta }就叫做一個**原初元素**，或者**生成元素**；我哋亦都會話 L 係喺 K之上用{\displaystyle \theta }**生成**出來嘅。

每一個有限場都係佢對應嘅素場嘅單擴張，詳細啲嚟講，如果 p 係一個質數，{\displaystyle q=p^{d}}，咁有限場{\displaystyle \mathbb {F} \_{q}}就係素場{\displaystyle \mathbb {F} \_{p}}嘅單擴張，亦即係話，{\displaystyle \mathbb {F} \_{q}}係由一個元素{\displaystyle \theta }生成，{\displaystyle \theta }係一個d次方唔約得多項式嘅根，但係喺呢個情況，我哋唔會喊{\displaystyle \theta }做一個原初元素，即使佢符合前一段原初元素嘅定義都好。

原因係喺有限場嘅語言入面，原初元素有另一個意思，係指個有限場嘅乘法羣嘅生成元素，根據費馬小定理，{\displaystyle \mathbb {F} \_{q}}入面嘅非零元素（即係個乘法羣）係等式

{\displaystyle x^{q-1}-1=0,}
嘅根，即係啲(q-1)-單位根。所以，係有限場入面，原初元素係指原初(q-1)單位根，即係乘法羣嘅生成元素。乘法羣嘅原初元素自動係場嘅原初元素，但係調反轉就唔係。

所以係廣義嘅定義入面，我哋要求場入面嘅所有元素都可以寫做原初元素嘅多項式，而喺有限場入面，所有非零元素唔單止係原初元素嘅多項式，直情係原初元素嘅次方。係有限場入面，如果我哋想區分呢兩個概念，會分別講**場原初元素**同埋**羣原初元素**。

單擴張嘅結構
------

如果L係K之上用{\displaystyle \theta }生成嘅單擴張，咁L就係裝住K同{\displaystyle \theta }嘅最細嘅場，咁即係話，L入面任何元素都可以用K入面嘅元素同埋{\displaystyle \theta }用有限次嘅加減乘除整出嚟。

考慮多項式環K[X]，佢嘅一個萬有性質係存在唯一一個環同態

{\displaystyle {\begin{aligned}\varphi :K[X]&\rightarrow L\\p(X)&\mapsto p(\theta )\,.\end{aligned}}}
有兩個可能嘅情況會發生。

如果{\displaystyle \varphi }係單射嘅話，咁佢就可以延伸去K[X}嘅分數場K(X)，由於L係由{\displaystyle \theta }生成嘅，所以{\displaystyle \varphi }係由K(X)去L嘅同構。咁即係話，L入面每一個元素都係一個唔約得嘅分數，分子分母都係{\displaystyle \theta }嘅多項式，而且兩個咁樣嘅分數係代表緊同一個L嘅元素若且唯若佢哋其中一個係另一個喺K之上嘅約分。

如果{\displaystyle \varphi }唔係單射嘅話，設p(X)係佢嘅核嘅一個生成元素，亦即係{\displaystyle \theta }嘅最細多項式。{\displaystyle \varphi }嘅映像係L嘅一個子環，所以係一個域，咁即係代表p係一個唔約得多項式，啫係個商環{\displaystyle K[X]/\langle p\rangle } 係一個場。由於L係由{\displaystyle \theta }生成，{\displaystyle \varphi }係一個滿射，同埋{\displaystyle \varphi }誘導咗一個由{\displaystyle K[X]/\langle p\rangle }去L嘅同構。咁即係話L入面每一個元素都係{\displaystyle \theta }嘅多項式，而且個次方低過p嘅次方，譯即係個擴張嘅次方。

例子
--

* {\displaystyle \mathbb {C} /\mathbb {R} }（用 i 生成）
* {\displaystyle \mathbb {Q} ({\sqrt {2}})/\mathbb {Q} }（用{\displaystyle {\sqrt {2}}}生成），一般嚟講，任何數場（{\displaystyle \mathbb {Q} }嘅有限擴張）都係一個單擴張 {\displaystyle \mathbb {Q} (\alpha )}，例如，{\displaystyle \mathbb {Q} ({\sqrt {3}},{\sqrt {7}})=\mathbb {Q} ({\sqrt {3}}+{\sqrt {7}})}
* {\displaystyle F(X)/F}（用X生成）

參考資料
----

1. ↑  （Roman 1995）

書
-

* Roman, Steven (1995). *Field Theory*. Graduate Texts in Mathematics.第158卷. New York: Springer-Verlag. ISBN 0-387-94408-7. Zbl 0816.12001.
**陀蔑斯剌夫·匿哥列茨**（粵拼：to4 mit6 si1 laa3 fu1 nik1 go1 lit3 ci4；塞爾維亞文：**Томислав Николић**，塞爾維亞文讀音：[tǒmislaʋ nǐkolit͡ɕ]；1952年2月15號—）係塞爾維亞總統（2012年至2017年）。佢喺前南斯拉夫卡古耶華茨出世。

生平
--

佢喺1990年代加入咗人民激進黨（喺1991年同南斯拉夫激進黨合併咗，南斯拉夫喺2006年6月10號一分為二。）無耐就入咗副主席，跟住喺1991年開始做咗南斯拉夫議會副議長。不過嗰時蔑羅舍域治做緊總統嗰陣，匿哥列茨踎咗監3個月。直到1998年嘅激進黨同社會黨搞成聯合政府之後，佢先至做咗南斯拉夫副總統。

雖然話佢喺2000年、2004年同2008年嘅塞爾維亞總統選舉入面都係輸嗮，但係喺2008年9月12號俾參議院趕咗佢出黨之後成立咗新嘅政黨（塞爾維亞進步黨），甚至喺2012年4月14號連總統都做埋。

出面網頁
----


維基同享有多媒體嘅嘢：  
**Tomislav Nikolić**

* Presidential Campaign Website 2008
* Biography at B92
* Speeches and statements of the Serbian politicians from 1987 - 2007
* Statement on Zoran Djindjic, 23 February 2003, YouTube Video
* Statement on Boris Tadic, YouTube Video
* Press Daily
* Statement on Greater Serbia, YouTube Video
* Statement on Russian Troops in Serbia, YouTube Video
* 

|  |  |
| --- | --- |
| 權威控制 | 
* WorldCat
* VIAF: 79423065
* LCCN: n80037619
* ISNI: 0000 0000 5593 4792
* GND: 119407531
* SUDOC: 127346619

 |
搵緊第二樣意思嘅話，請睇〈**保安 (搞清楚)**〉。
  唔好同**寶安**搞亂。
**保安員**（粵拼：bou2 on1 jyun4）係保安服務業嘅前線人員。渠哋又叫**護衞員**（wu6 wai6 jyun4）同埋**警衛**，俗稱**看更**（hon1 gaang1）。香港人常用嘅稱呼**石蹺**（sek6 kiu1）(又寫成**石Q**）同埋**實蹺**（sat6 kiu1）（又寫成**實Q**），係模仿英詞「security」前半發音而來咖。

保安員職位有好多類；以香港法例第460章《保安及護衞服務條例》，分為AB牌（大廈看更）、C牌（持散彈槍嘅銀行護衛、解款員）同埋人身保鏢幾種。

各地保安員
-----

 呢個表唔完整，歡迎**加料**。
### 香港

一班保安員當更前集隊
#### 法規

1996年之前，香港嘅保安員係受香港法例第二九九章*看守員條例（Watchmen Ordnance）*規管嘅。呢條法例並唔完善，例如，呢條法例並未提及開設保安公司嘅條件、亦無提及安裝同維修保安系統嘅人要有乜嘢資格。另外，由於法例只係針對「看守員」，當年有尐僱主以「管理員」（Caretaker）名義請人。再者，政府當年嘅監管亦唔足夠，未能杜絕無牌從業員。法例亦無規定從業員必需受培訓，難以保證行內從業員有無掌握工作上必要嘅知識。

1996年，香港政府從新立法，以香港法例第四六零章*保安及護衛服務條例*取代*看守員條例*。新法例規定所有擔任保安工作嘅人都必須持有「保安人員許可證」。而所有向客戶提供保安服務嘅公司必須持有「保安公司牌照」。

根據條例，保安工作（security work）係指：

* (a) 護衞財產；
* (b) 護衞任何人或地方以防止和偵測罪行的發生；（由2000年第25號第2條代替）
* (c) 安裝、保養或修理保安裝置；
* (d) 為個別處所或地方設計附有保安裝置的系統

根據條例，「保安及護業管理委員會」係保安業嘅主管機構，但係所有保安人員許可證同保安公司牌照要去香港警務處嘅牌照課辦理。

#### 保安人員許可證類別

保安人員許可證分四類：甲、乙、丙、丁。

* 甲類保安人員許可證持證人只能夠喺「單橦式大厦」做保安、唔可以帶槍、只要有醫生紙證明佢嘅健康狀況可以唔受年齡限制。
* 乙類保安人員許可證持證人一樣唔可以帶槍，但佢哋可以任何地方擔任保安工作，呢個類別嘅許可證有年齡上限，最多只可以做到七十歲。
* 丙類保安人員許可證持證人可以帶槍，呢個類別嘅許可證都有年齡上限，最多可以做到五十五歲。
* 丁類保安人員許可證持證人可以安裝、設計、同維修保安裝置，呢個類別嘅許可證無年齡上限。

另外，針對以往有從業員連續做好多更嘅問題，許可證上面寫明保安人員每個月最多只可以做三百七十二個鐘，即係以一個月三十一日計，每日最多只可以做十二個鐘。

#### 培訓

*看守員條例*年代，由於法例未有強制規定保安人員需要接受培訓，所以當時只有少數有規模嘅公司會向自己嘅僱員提供培訓，而且未必會認可僱員喺第二度接受嘅培訓。*保安及護衛服務條例*年代初期，依然係各保安公司自己向新入職保安員提供培訓。但係後嚟，政府宣報保安人員除咗要有保安人員許可證之外，重必需要有培訓證書。而且呢張培訓證書嘅有效期內，保安人員轉換工作唔需要另外再接受培訓。呢個政策令各大「人力資源培訓」機構開始向有意入行嘅人提供培訓。

### 美國

美國各州都有自己嘅監管機構管理州內嘅保安人員。

#### 加利福尼亞州

加州保安業嘅監管機構係消費者事務部（The Department of Consumer Affairs，DCA）轄下嘅保安及調查服務處（Bureau of Security and Investigative Services）。根據佢哋嘅網頁，喺加州做保安員嘅基本條件係：

* 年滿十八歲，
* 通過加州司法部同聯邦調查局嘅犯罪紀錄審查，
* 完成四十個鐘嘅培訓（但呢個四十小時培訓唔一定要一次過完成晒）。

通過上述條件，再交齊費用之後，申請人會獲得一張保安員許可證。許可證有效期係兩年，持證人必須喺許可證到期前完成續證手續，先可以繼續做保安。

持有保安員許可證唔代表可以佩帶武器，如果申請人打算佩帶武器，例如警棍、胡椒噴霧、電擊槍、或者槍械，就必需要向保安及調查服務處另外申請執照。每樣武器都有相應嘅執照，申請人只能佩帶執照許可嘅武器（例如，持證人有槍械執照唔可以佩帶警棍，除非佢有警棍執照）。

另外，每樣執照有唔同嘅發牌條件，亦有唔同嘅期限。例如槍械執照，所有新申請人必須先完成十四小時課程並且考試合格先會得到執照。槍械執照只允許持證人佩帶指定口徑嘅槍（例如申請人考試時用嘅係格洛克17手槍，噉佢只能佩帶九毫米口徑嘅手槍）。執照有效期係兩年，而且必須每年去認可嘅靶場打兩次靶，另加續牌嘅射擊考試，持證人必須做足，否則個執照就無效。

睇埋
--

* 自衞隊

拎
-


維基同享有多媒體嘅嘢：  
**Security officers**

* 香港法例第460章《保安及護衞服務條例》原文

1. ↑   互聯網檔案館嘅歸檔，歸檔日期2020年3月15號，. *第460章第2條*-釋義
2. ↑  〈*第**460章第6條*-管理委員會的職能〉. 原著喺2020年3月15號歸檔. 喺2013年10月30號搵到.
3. ↑   Security\_Guard\_Fact\_Sheet
4. ↑   互聯網檔案館嘅歸檔，歸檔日期2014年8月30號，. Frequently\_Asked\_Questions-Firearms\_Permit

|  |  |
| --- | --- |
| 權威控制 | 
* LCCN: sh86004146
* GND: 4112742-0

 |
**中國在美留學生**一般係指由中國大陸去美國讀書嘅學生，截至2020年8月，喺美國求學嘅中國留學生超過三十六萬人。

相關議題
----

### 學術誠信問題

有部份中國在美留學生，會搵人代為上課、考試、交作業。呢啲行徑已經發展成爲非常成熟嘅產業鏈。

《自由時報》喺2020年12月報道，美國羅格斯大學有一個中國籍學生喺11月中旬車禍死咗，但係教授之後仍然陸續收到佢嘅功課同電郵，事件驚動學校管理層，最後揭發原來個學生生前用咗網上課程代管網站嘅服務。有教授接受訪問嘅時候形容，呢啲網課代管嘅產業鏈已經發展得非常完善，提供「一條龍服務」，學生只要將學校網站帳號密碼交畀業者，就可以喺分數上「保B爭A」。

### 對北京政府立場

有唔少媒體都報導，中國在美留學生喺香港問題同一啲中國同其他國家外交議題上，都展現出高度支持北京政府，甚至會對稍有其他睇法嘅人，作出狙擊，起底等行為。就算有少部分學生認同西方價值觀或者採取同情香港嘅立場，都因為驚畀其它人狙擊而唔敢表態。

喺2017年5月21號馬里蘭大學學院市分校畢業典禮上，中國大陸昆明嘅留學生楊舒平發表畢業演講時，讚揚美國嘅民主同言論自由，呼籲為「民主、自由」嘅清新空氣而奮鬥。雖然佢冇任何貶低中國嘅詞語，但仍然遭到一啲愛國嘅留學生狙擊同起底。

另外，美國加州大學聖地亞哥分校宣佈邀請西藏精神領袖達賴喇嘛訪問之後，當地嘅中國留學生同訪問學者，喺諮詢中國駐當地外交官後，都有強烈嘅反對行動。

喺香港逃犯條例爭議期間，喺波士頓留學嘅香港學生許穎婷（Frances Hui）四月喺校報上發表觀點文章，話自己來自香港唔係中國，結果引嚟好多中國在美國嘅留學生攻擊。許穎婷接受訪問嘅時候就話，當時自己好似俾人監視咁樣。

### 武漢肺炎期間經歷

喺武漢肺炎疫症期間，中美關係緊張。當奴侵政府喺2020年中，因為國家安全理由取消咗3000個同中國軍方軍校有關嘅中國留學生嘅簽證，又拘捕咗一啲申請學生簽證嘅時候隱瞞自己同中國解放軍關係嘅人，有美國參議員甚至建議，美國應該全面禁止中國留學生喺美國學習理工科。有中國在美留學生接受媒體訪問嘅時候就話自己進退維谷，美國嘅環境對佢哋唔友善，中國又減少咗好多國際航班，中國嘅社交媒體又評論佢哋係二世祖，想返中國係萬里投毒。

成為統戰工作對象
--------

有啲美國華裔商人同中共關係密切（例如：林建新），呢啲人會進行唔少統戰工作，其中就包括對呢啲留學生提供服務。

參考
--

1. 1 2  〈「美國想把我們踢出去，中國還不讓我們回去」〉. 《BBC News 中文》 (繁體中文). 喺2020-12-18搵到.
2. ↑  自由時報電子報 (2020-12-17). 〈中國留美學生去世1個月持續交作業 大學教授們嚇壞了 - 國際〉. 《自由時報電子報》 (中文). 喺2020-12-18搵到.
3. 1 2  〈怒罵楊舒平的愛國學生：新一代紅衛兵？〉. 《BBC News 中文》 (繁體中文). 喺2020-12-18搵到.
4. ↑  〈「我來自香港，不是中國」——中港矛盾延燒至美國校園的故事〉. 《BBC News 中文》 (繁體中文). 喺2020-12-18搵到.
5. ↑  文字：《追新聞》記者 (2023-08-04). 〈美國僑領下場｜福建愛國商人林建新「被自殺」？ 知情人士：逾千萬美元融資紛爭不斷 | 追新聞〉. *thechasernews.co.uk* (臺灣中文). 喺2023-08-06搵到.

睇埋
--

* 澳洲中國留學生
**葉萱**（英文：**Yip Maple Ying Tung Huen**，又名**葉映彤**，曾用韓文名：**鄭秀晶**，1994年3月21號—）係香港女畫家，喺加拿大出世，因為用受害人身份公開韓國攝理教教主鄭明析性侵女信徒嘅惡行同埋做咗香港藝人方力申嘅女朋友而出名。

簡歷
--

### 誤入攝理教

葉萱2011年17歲嗰陣同朋友、細妹喺香港銅鑼灣行街嗰陣，第一次見到攝理教教徒傳教，結果成功被招攬入教，返咗韓國加入教會。2018年到2021年間，佢畀鄭明析性侵犯17次，喺佢朋友提醒下終於醒覺攝理教係邪教，但因為未能夠即刻逃離，所以喺最後一次被性侵嗰陣錄音留低證據以便公開。

### 公開攝理教惡行

2022年3月16號，葉萱出席韓國一個記者會，公開自己受害人身份同被性侵嘅證據。之後佢又參與Netflix紀錄片《以神之名：信仰的背叛》（*In the Name of God: A Holy Betrayal*）嘅拍攝，並喺2023年3月3號首映。咁啱嗰陣香港傳媒嘅娛樂新聞報道緊藝人方力申識咗新女朋友Maple Yip，叫佢「氣質版馮盈盈」。有人發現兩個人疑似係同一個人，第二日方力申承認佢女朋友就係攝理教受害人，兩人會繼續發展，又會陪伴佢去韓國出庭。

參考
--

1. ↑  方力申傳與藝術家Maple蜜運中 女方係《以神之名：信仰的背叛》 邪教受害者？
2. ↑  〈方力申女友葉萱公開遭鄭明析性侵過程　葉爸爸露面力撐愛女〉. 原著喺2023年5月4號歸檔. 喺2023年5月4號搵到.
3. 1 2  方力申女友Maple曾開記招揭12年前墮攝理教陷阱　公開遭性侵證據
4. ↑  葉萱前男友以證人身份出庭　爆Maple遭鄭明析猥褻或強姦17次
5. ↑  方力申認愛邪教性侵受害者 爆Maple曾提出分手 承諾陪赴韓出庭

出面網頁
----

* 葉萱嘅Instagram頁
**香港主權移交**，又叫**香港回歸**，指香港主權響1997年7月1號由英國移交畀中華人民共和國。

當時出席儀式嘅中國代表有中共中央總書記江澤民同國務院總理李鵬，英國代表有當時係英國王儲嘅查理斯三世同英國首相貝理雅。

主權問題
----

英文對呢件事最常用嘅叫法係「Transfer of sovereignty over Hong Kong」（香港嘅主權交接），並冇香港原屬於中華人民共和國嘅含意。而「香港回歸」係帶有香港原屬於中華人民共和國嘅觀點，譬如大陸鼓吹嘅「香港回歸母親的懷抱」。事實上：

1. 香港於1842年脫離大清管，
2. 大清國到1911年已經分裂為多個政治實體，部份再結合成中華民國，
3. 然後1949年中國共產黨再革命成功脫離中華民國嘅管治，成立中華人民共和國。

香港同中華人民共和國非母子關係，嚴格嚟講，中華人民共和國最多只可以話係孫輩。只有脫離同恢復管轄嘅政治體係同一個先至屬於「回歸」，譬如滿洲國同汪精衛政權都係脫離民國政府後再度回歸民國政府管轄，所以「主權移交」先至係比較中性嘅詞語。

香港同中共親係圖
### 英國立場


維基同享有多媒體嘅嘢：  
 **关于准许殖民地国家及民族独立的宣言**

英國一貫嘅政策乃係協助佢嘅殖民地成為主權獨立國家，不過呢個政策並唔適用喺香港，因為中共堅持要收返香港。英國理解中共對香港主權歸屬嘅立場，自從1972年11月2號聯合國大會批准《關於准許殖民地國家及民族獨立之宣言》適用嘅地方名單剔除「香港」之後，英國從未照會聯合國秘書長列入「香港」喺呢個名單。香港人知悉中共反對香港獨立，因此英國無法安排香港獨立。香港90%嘅土地經《展拓香港界址專條》租借而來（指新界土地），以九十九年為限，九十九年過去之後英國將喪失該90%土地嘅一切權利。無論會唔會獨立，香港將無法單憑呢10%剩返嘅土地而運作，因此英國要盡快同中國商討香港前途。

### 中華人民共和國立場

中華人民共和國政府嘅官方講法係「政權移交」或者「恢復行使主權」，而唔係「主權移交」。中華人民共和國享有香港主權，只係冇行使。1982年9月24號，中共領導人鄧小平會見英國首相戴卓爾夫人時話：「主權問題唔係一個可以討論嘅問題。」意思係即使喺《中英聯合聲明》簽署以前中國一直毋庸置疑擁有香港主權。

### 中華民國立場

喺中英談判過程裏面，中華民國即刻表示唔承認嘅立場。1983年10月7號，中華民國行政院院長孫運璿喺答覆立委質詢嘅時候，即表示中華民國繼承滿清法統，任何涉及香港問題嘅時候須以中華民國為談判對象，英國同中華人民共和國有關香港一切談判同協議，中華民國一概唔承認。1997年6月27號香港主權移交前三日，中華民國外交部長章孝嚴同故宮博物院院長秦孝儀召開關於中英南京條約特展嘅記者會，記者會上都特別強調外交部特展所展出嘅南京條約係唯一嘅正本，中國大陸所擁有嘅，只係清廷欽差大臣耆英同英方全權代表砵甸乍（Henry Pottinger）所簽署嘅副本，經兩國政府首長簽名核准嘅南京條約正本，由中華民國外交部所保存，而英國為求割讓九龍而簽訂嘅北京條約同租借新界嘅展拓香港界址專條嘅正本都同樣正由中華民國持有，因此中華民國先至係香港主權嘅合法擁有者。

文化影響
----

* 《皇后大道東》羅大佑同蔣志光合唱嘅歌曲，講述香港主權移交之下香港人嘅心態。

參考
--

1. ↑
2. ↑
3. ↑  《《鄧小平文選》第三卷》. 北京: 人民出版社. 1993.
4. ↑  「政府關切香港同胞福祉 全力支持維護自由活動」「孫院長並盼自由國家羣起聲援 重申英匪談判我一概不予承認」《中央日報》頭版，1983年10月8日
5. ↑  〈香港主權移交20週年：為什麼BBC中文網不說「回歸」？〉. 《BBC中文網》. 2017-06-30.

出邊網頁
----

* 香港移交後之爭議事件，中華民國大陸委員會

| * 睇
* 傾
* 改
香港主題 |
| --- |
| 史 | 南越 · 宋朝 · 元朝 · 明朝 · 清朝 · 英治 · 日治 · 1950年代 · 1960年代 · 1970年代 · 1980年代 · 1990年代 · 2000年代 · 2010年代 · 2020年代 |
| 地理 | 氣候 · 生態 · 郊野公園 · 人口 |
| 文化 | 語文 · 粵字 · 文學 · 報紙 · 核心價值 · 宗教 · 節日 · 大戲 · 粵語流行曲 · 港產片 · 電視 · 芭蕾舞團 · 建築 · 博物館 · 塗鴉 · 漫畫 · 幽默 · 飲食文化 · 玩具 · 洋紫荊 · 婚禮 · 殯儀 |
| 政治 | 主權移交 · 基本法 · 首長 · 行政 · 司法 · 立法 · 區議會 · 選舉 · 自治運動 · 獨立運動 · 示威 |
| 公共服務 | 醫院 · 教育 · 紀律部隊 · 政府部門 |
| 經濟 | 港元 · 銀行 · 上市公司 · 交易所 ·  港口 |
| 旅遊 | 迪士尼樂園 · 海洋公園 · 濕地公園 · 星光大道 · 維多利亞港 · 地標同旅遊景點 |
| 交通 | 機場 · 鐵路 · 道路 · 的士 · 巴士 · 公共小巴 · 主要公路 · 隧道 |
| 運動 | 賽馬 · 足球代表隊 |
| 人 | 演員 · 漫畫家 · 童星 |
| 其他 | 通訊 |
Eivør Pálsdóttir（丹麥嘅民歌現場）
**民歌**man4 go1（**folk song**）係指民間音樂當中嘅歌（有人聲負責唱嘅音樂）。一般嚟講，歐美地區嘅民歌用木結他、口琴同小提琴等嘅原聲樂器比較多，好少可用電聲嘅樂器，而且喺音樂性嚟講，會比較輕；民歌通常好重視歌詞，有啲歌詞可以當作詩歌嚟睇，用口語化嘅語言寫嘅都有。

民歌喺1960年代喺啲英文地區得到好大嘅發展，亦都喺成個西方文化史入邊扮演咗無可代替嘅地位。有代表性嘅人物有Woody Guthrie、Bob Dylan、皮特西格、Joan Baez、約翰丹佛、西蒙和加芬克爾同彼得、保羅與瑪莉，佢哋喺1960年代上下作啲，有好多成為咗經典，到而家啲人都冇忘記到，比如話Blowin' in the Wind、寂靜之聲、斯卡布羅集市、Vincent等等。

1970年代台灣興起民歌運動風潮，產生咗唔少用中文寫嘅民歌，而喺中國大陸，就到咗1990年代亦都有過民歌嘅風潮，佢哋稱之為民歌或校園民歌。民歌風潮對中文樂界都有唔細嘅影響。

香港亦有本土嘅民歌風格歌手有許冠傑同區瑞強等，亦有好多翻唱英文民歌嘅歌手。

| * 睇
* 傾
* 改
民俗 |
| --- |
| 民俗學依門社科，就係專研究民俗嘅 |
| 故仔相關 | 
* 民間故仔
* 神話同傳說
* 寓言同比話
* 都市傳說
* 仙子故事
* 動物故事
* 阿-湯分類法

 |
| 口頭文學 | 
* 笑話
* 謎語
* 諺語
* Saying
* 兒歌
* 民間詞源（假詞源）

 |
| 信仰相關 | 
* 儀式
* 迷信
* 神話
* 民間信仰（聖人）
* 鬼、鬼故同鬼民俗
* 觀天望氣
* 阿婆嘅故事

 |
| 民間藝術 | 
* 史詩
* 民間美術
* 民歌、土風舞同民間樂器
* 民間劇作

 |
| **拉雜相關**
傳統 · 民間英雄 · 平民過程同文化進化 · 人類學 · 社會語言學（日常口語 · 語言變體 · 語言威望） · 故仔 |
《**詩琳通公主肖像**》係四川南充蓬安縣（中文：蓬安縣）畫師盧霖（中文：盧霖）嘅水墨畫作品，曾喺2015年9月18號於「慶祝中泰建交40週年暨詩琳通公主殿下60壽辰（中文：2015年詩琳通公主60歲壽辰）中國書畫慈善展」中展出，喺要展覽嘅作品集中，此畫作擺咗喺頭版位。之後畀泰國企業家以200萬泰銖收購。

細節
--

畫中嘅詩琳通公主係佢後生個樣。黑色短髮，頭上別住白色髮卡；上身着藍紫立領窄長袖恤衫，摟有一條黃色帶流蘇嘅披肩，上有花藤、白象同卻克里王朝（中文：扎克里王朝）嘅標誌，斜摟金色王家綬帶，上面掛有兩枚勛章（勒分別為拉瑪九世拉達那蓬勛章（泰文：เหรียญรัตนาภรณ์ รัชกาลที่ 9）同杜沙迪馬拉獎章（英文：Dushdi Mala Medal））；下身着鑲金邊嘅紫色泰式傳統長裙，腳蹬金色淺口鞋。頸上佩戴嘅頸鏈係卻克里王室勛章（英文：Order of the Royal House of Chakri），左手佩戴有一條金手鏈，無名指上有一隻金戒指；右手戴有一條白色嘅細線（中文：祈福線），好似係要接觸旁邊嘅大蕉葉，企喺湖畔嘅一棵樹下。背景遠處為一座以銀白色為主嘅泰式建築，下部為泥黃色，湖中映住倒影。呢座建築嘅原形係泰國北欖古城（英文：Mueang Boran）嘅善佩寺巴塞王宮（Sanphet Prasat Palace）。

參攷
--

1. ↑  〈中泰建交40年 中國藝術家獻禮泰國公主60壽辰〉. 《新華網》. 華西都市報. 2015-09-22. 原著喺2018-11-19歸檔. 喺2018-11-18搵到.
2. ↑  〈[人物]蓬安七旬翁 畫作贈給泰國公主〉. 《搜狐》. 南充新聞網. 2016-05-29. 原著喺2018-11-19歸檔. 喺2018-11-18搵到.
3. ↑  〈蓬安山水入畫引得公主駐足〉. 《南充新聞網》. 南充日報. 2015-09-24. 原著喺2018-11-19歸檔.
4. 1 2  〈名家觀察｜盧林藝術作品〉. 《發展中國》. 2018-09-17. 原著喺2018-11-18歸檔. 喺2018-11-18搵到.

出面網頁
----

* 《詩琳通公主肖像》嘅原相（4983×6644解像度）
**利未支派**（Tribe of Levi）喺以色列十二支派中具有特殊嘅地位同角色，佢哋嘅職責係維護以色列人同上帝之間嘅關係，並確保宗教儀式同法律嘅正常進行。佢哋嘅工作對於保持以色列嘅宗教身份同信仰體體系至關重要。

祭司職責
----

利未支派喺以色列社會中擔任祭司同宗教職能。佢哋負責管理和同執行各種宗教儀式、祭祀、聖殿事務等。利未支派中有一個特定嘅家族，亞倫家族（Aaronic priesthood），負責擔任大祭司嘅職位。

聖職和教育
-----

利未支派被視為專門從事宗教事務嘅支派。佢哋喺宗教法律、神聖傳統同儀式方面擁有專業知識，並且負責教導其他以色列人。佢哋喺傳承同解釋《摩西五經》（Torah）方面有重要嘅角色。

土地分配
----

同其他支派唔同，利未支派冇喺以色列中分配特定嘅土地。相反，佢哋喺全國嘅範圍內分散居住，方便服務喺各地嘅以色列人。佢哋喺全國各地嘅城市中建立咗供奉上帝嘅地方，例如利未人城市中嘅利未人城市被用作居住同宗教事務嘅中心。

聚會同儀式
-----

利未支派承擔咗好多聚會同宗教儀式嘅組織同執行工作。例如，喺逾越節、贖罪日同其他重要宗教節日中，利未支派嘅成員負責準備同進行適當嘅儀式。

傳承同職責
-----

利未支派嘅成員通常喺家族中從事祭司同宗教職能，係一種世襲嘅職責。佢哋嘅傳統職責同知識通過代代傳承，確保利未人家族能夠繼續履行佢哋嘅宗教職責。
一位民俗音樂家喺度表演；佢唱嘅歌同演奏嘅音樂好可能會引起佢觀眾嘅模仿，並且因而傳播開去。
**平民過程**ping4 man4 go3 cing4（英文：**folk process**）係指民間文化傳播嘅型式：通常有一細班人諗出咗一樣文化產物－歌、故仔或者遊戲等等，然後呢件產物因為受歡迎而喺人之間傳播，並且喺傳播嘅過程當中或多或少噉起變化，好多時最後會出咗多個版本。

音樂舞蹈
----

內文：民間音樂同民俗舞
世界多地嘅民間音樂舞蹈都有「由平民過程產生嘅」噉嘅情況，例子可以睇吓普卡同探戈等等。

遊戲設計
----

睇埋：遊戲設計
遊戲呢家嘢喺人類文明誕生之前經已存在，而今日好多廣受人愛戴嘅遊戲，例如係西洋棋、圍棋、蔴雀、百家樂棋、印度十字棋同寶石棋等，閒閒地都有過千年歷史；但係古時並冇遊戲設計師呢個職業，所以一隻遊戲嘅演進過程通常係噉－某一個族群嘅人諗到隻遊戲出嚟，跟住呢班人喺佢哋之間玩吓玩吓，慢慢噉視乎隻遊戲玩起上嚟點修改隻遊戲嘅規則，跟住隻遊戲因為受歡迎而廣傳，最後有人覺得想制定一套標準規則，等唔同地方嘅人可以互相較量；例如係西洋棋噉，呢隻遊戲可以追溯到去成公元 600 年之前嘅印度，但喺打後嗰 1,000 年之內，西洋棋都係由唔同地方嘅人各自玩，各有自己嘅規則，要去到成 15 世紀，先有人開始傾要標準化西洋棋規則同埋搞大型國際比賽。

睇埋
--

* 民俗
* 模因
* 文化進化
* 民間故事

攷
-

1. ↑  Fowler, Thomas (1997). *Folklore: an encyclopedia of beliefs, customs, tales, music, and art*, Volume 2. ABC-CLIO. p. 807.
2. ↑  Bose, M. L. (1998). *Social And Cultural History Of Ancient India* (revised & Enlarged Edition). Concept Publishing Company. p. 179.
3. ↑  Davidson, Henry (1949), *A Short History of Chess* (1981 ed.), McKay.

| * 睇
* 傾
* 改
民俗 |
| --- |
| 民俗學依門社科，就係專研究民俗嘅 |
| 故仔相關 | 
* 民間故仔
* 神話同傳說
* 寓言同比話
* 都市傳說
* 仙子故事
* 動物故事
* 阿-湯分類法

 |
| 口頭文學 | 
* 笑話
* 謎語
* 諺語
* Saying
* 兒歌
* 民間詞源（假詞源）

 |
| 信仰相關 | 
* 儀式
* 迷信
* 神話
* 民間信仰（聖人）
* 鬼、鬼故同鬼民俗
* 觀天望氣
* 阿婆嘅故事

 |
| 民間藝術 | 
* 史詩
* 民間美術
* 民歌、土風舞同民間樂器
* 民間劇作

 |
| **拉雜相關**
傳統 · 民間英雄 · 平民過程同文化進化 · 人類學 · 社會語言學（日常口語 · 語言變體 · 語言威望） · 故仔 |
**資產重估**（英文：asset revaluation）喺企業財務管理入面嘅一個重要步驟。佢係一個透過重新評估公司資產嘅價值嘅過程，反映出佢哋而家嘅市場價值。重估可以喺資產價值有大幅變動嘅情況下進行，例如市場價格上升或者下降，或者當資產嘅使用方式有所改變。

首先，資產重估有助於確定公司真實嘅資產淨值（NAV）。重估可以幫助企業準確地度量佢哋嘅資產價值，對於準確評估企業嘅財務狀況非常重要。透過將資產價值更新到而家嘅市場價格，企業可以更加清楚地了解佢哋嘅真實價值，從而做出更明智嘅財務決策。

其次，資產重估仲可以改善企業嘅財務報表準確性。財務報表係企業對外公開佢哋嘅財務狀況嘅重要工具，而資產價值嘅準確反映就係確保報表準確性嘅關鍵因素之一。透過定期進行資產重估，企業可以確保報表度上嘅資產價值同實際情況相符，提高報表嘅可靠性同埋可比性。

另外，資產重估都會影響企業嘅財務績效評估。如果資產價值被低估咗，企業嘅資產回報率（ROA）可能會被低估，進而影響對企業績效嘅評估。透過資產重估，企業可以確保正確評估佢哋嘅資產價值，從而更準確地評估企業嘅財務績效。

最後，資產重估仲可以應對會計原則嘅變化。會計準則同埋政策可能會隨著時間而變化，呢個可能導致資產價值嘅變動。喺呢種情況下，資產重估可以幫助企業遵守最新嘅會計原則，確保報表嘅合規性。

睇埋
--

* 固定資產
**啲**（di1），意思係「一點」或「一些」，係廣府話、客家話獨有嘅字。例如「快啲」、「少啲」、「呢啲」。

香港人不時借用英文近音字母「D」（英音/diː/）代替，例如將「快啲」寫成「快D」。原因有幾多，有啲人認為「啲」係有音無字，而且因為香港俾英國統治過，居民嘅第二語言多數係英文，又習慣中英夾雜寫嘢，亦比較少人學過點寫粵語字，甚至貪方便，所以就借用「D」。亦可能同五大碼長期獨大有關，因為五大碼冇「啲」字，打唔出，就唔用，結果即使統一碼打到個字都繼續唔打，情況類似而今仍然有人打字唔會打「着」或者「裏」一樣。

「啲」都可以讀作「dit1」。

語源
--

梅縣客家話「滴」讀音如粵語dit，有陰入而調值近粵語陽平調，及陽入而調值近粵語陰入調，兩者皆訓少量。香港客家話「滴」(dit6)亦訓少量。粵語「啲」應屬客家話「滴」假借字。

### 「啲」係錯字？

另外有啲廣州人認爲「啲」係香港人自創嘅新字，認爲係錯字，正字或本字係「尐」，呢個講法係唔正確，首先「啲」早於明末清初已經出現，而且「啲」嘅讀音係di1，但「尐」嘅讀音係zit3，尐嘅反切係「子列切」，反切上字取聲母（子->zi->z），下字取韻母（列->lit->it），切出嚟嘅音就係zit，讀音都唔啱，所以無可能係本字或正字。而且意思唔係相同，例如「多啲」（多點丶更多），如果寫成「多尐」就會變成（多少），意思已經唔同咗。

註
-

1. ↑  啲 - 中文大學粵語審音配字庫
2. ↑  其他方言讀音：滴
3. ↑  〈香港本土語言保育協會 - 發音字典：滴(dit6)〉. 原先內容歸檔喺2016年4月10號. 喺2016年4月10號搵到.
4. ↑  《第八才子書花箋記》‧二十、花園複遇：「奴系綠窗紅粉女，日長針指度芳年。婚姻自有高堂在，啲該兒女亂開言？」註：原文「啲」字唔係解少量，亦非作後輟用。

出面網頁
----



維基辭典有呢個詞嘅解釋：  
**啲**

* 「尐」字之亂(增修版) | 陳凱文研究室
呢篇文講香港嘅《蘋果日報》。搵緊台灣嘅《蘋果日報》嘅話，請睇〈**蘋果日報 (台灣)**〉。

《**蘋果日報**》（英文：Apple Daily），係壹傳媒集團旗下一份繁體中文報紙，香港版喺1995年6月20號開始出，曾經係長期最暢銷三大香港報紙之一。集團創辦人為黎智英。

2010年代嘅香港政治環境，蘋果日報令少數親中派極端社運藍絲帶斷言佢同美國聯邦政府關係，反蘋果人士會叫佢做「**爛果日報**」、「**毒蘋果**」。

因為政府引用北京未經諮詢或香港人同意嘅《香港國家安全法》，拉咗壹傳媒同蘋果日報多名高層，蘋果日報被逼停止運作。《蘋果日報》最後一份實體報紙喺2021年6月24號出版，當日出售100萬份實體報紙，香港多區有市民排隊購買，甚至有市民通宵排隊等候報紙運抵報紙檔。澳門氹仔市區、高士德、新馬路等地當日傍晚亦出現人龍排隊購買蘋果日報。

歷史
--

1995年，黎智英為香港蘋果日報拍咗一輯電視廣告，口號「每日一蘋果，冇人呃到我」。

1997年香港主權移交後，多數嘅香港傳媒都為咗自保而淡化中國共產黨嘅負面消息，而《蘋果日報》重係要報導大陸負面新聞，所以一直受到政府同爪牙所禁制打壓，甚至有親中人士多次用非法暴力反蘋果同黎生，例如喺2014年，有三個人向當時正參與和平佔中嘅黎智英淋屎尿掟豬雜、對員工進行死亡恐嚇、包圍壹傳媒大樓，甚至縱火，由呢類暴力打壓同每日新鮮嘅大陸黑新聞，都會令香港人同各地反共人士經常對中共黑歷史：文化大革命、六七暴動、六四鎮壓等等進行回帶。

香港蘋果日報喺2012到2013年期間因為中港矛盾嘅關係，成日叫中國大陸做「強國」，而大陸人就被稱為「強國人」（「強國」一詞，原本係指「強大嘅國家」，但對中國黑暗面上，用呢種代名詞，變成一種明讚暗彈，因為喺2003年，中國繼美國、俄羅斯之後，正式升呢成為「太空強國」，而且因為萬里長城同埋防火長城嘅關係，所以有呢個名）。

2020年《香港國家安全法》通過之後，壹傳媒同蘋果日報已經有多名高層被指觸犯港版國安法俾差人拉咗，喺將軍澳工業邨嘅大樓亦多次俾差人搜查。2020年8月10號，黎智英因為觸犯港版國安法而畀差人拉咗。

### 被逼停刊

內文：蘋果日報同壹週刊停刊事件
《蘋果日報》5名管理層喺6月17號，被指違反國安法遭警方拘捕，《蘋果》等三家公司亦被保安局凍結 1,800 萬元嘅資產。

6月23號，《蘋果日報》管理層根據壹傳媒集團董事局公佈，考慮到員工安全同人手，決定由午夜起停止運作，網站亦同時停止更新，最後一份實體報紙會喺第二朝出。事件引起咗除咗香港之外，仲有全球好多人嘅關注。佢哋普遍憂慮，喺北京繞過香港強行訂立《港版國安法》嘅情況後，香港嘅言論同新聞自由會蕩然無存。

《9點半蘋果新聞報道》
-----------

2020年10月5號開始，《蘋果日報》每日製作新聞報道節目《9點半蘋果新聞報道》，每日夜晚9點半至10點左右透過蘋果日報YouTube頻道、Facebook專頁同「果燃台」進行串流直播，中途會喺大約夜晚9點45分左右播出一至兩分鐘廣告。節目主要播出將喺翌日上載嘅蘋果動新聞片段作為新聞報道內容，不時亦以壹傳媒旗下《果籽》、《健康蘋台》、《蘋果驗樓王》、《飲食男女》同《港古佬》所製作嘅短片作為軟性新聞播出；節目完結前會有天氣環節。11月2號開始不定期會加入「和你Talk」環節，主要邀請泛民主派人士（包括黃之鋒、譚文豪同曾志豪等）評論重點新聞，並喺相關新聞後播出。

鑑於2021年6月公司財產畀政府凍結而被迫停運，及後有員工因不滿壹傳媒集團董事會無作出遣散嘅安排，因而即日遞信辭職。由於蘋果動新聞大量剪接師辭職，部門難以運作，《9點半蘋果新聞報道》提早喺6月21號播映最後一集，而蘋果動新聞亦同時停止運作。最後一集《9點半蘋果新聞報道》由記者謝馨怡擔任主播，佢喺前一日（20號）先首度擔任呢個節目嘅主播。

停播之前每集節目由一位主播主持，星期一至四通常由曾美華或者陳美茵主持，其餘日子由《蘋果日報》記者黃珮琳、于健民、王春怡、鄧溢禧、方榆汶、盧熙林、玲笙或者謝馨怡主持。

特色
--

* 動新聞：生動CG圖、動畫
* 含一般報紙唔會大報導，或無嘅新聞事件：介紹大陸人重口味文化行為、針對中華人民共和國、特區政府同共產黨嘅國家政治層面負面消息，社論批評。

睇埋
--

* 蘋果照妖鏡：關於一啲由《蘋果日報》刊登，銳利度同雜訊都極高嘅相，會將唔少人影得好樣衰。

參攷
--

1. ↑  截至二零一九年九月三十日止的中期業績（繁體中文）
2. ↑  沙膽虹 (2013年4月30號). 〈沙膽虹手記：大個仔要獨立〉. 原著喺2015年3月18號歸檔. 喺2021年4月28號搵到. `{{cite journal}}`: Cite journal requires `|journal=` (help)
3. ↑  根據 壹傳媒有限公司 互聯網檔案館嘅歸檔，歸檔日期2011年8月23號，. 壹傳媒公佈資料，《蘋果日報》係香港第二大最暢銷中文報章
4. ↑  Top Sites in Hong Kong 互聯網檔案館嘅歸檔，歸檔日期2011年12月6號，. 根據2012年1月Alexa統計 壹傳媒網站在香港排行第七 為香港傳媒排行最高
5. ↑  〈港東港西\爛蘋果視頻當人雙目失明\鄭晴〉. *www.takungpao.com.hk*. 喺2021-05-31搵到.
6. ↑  〈香港獨禍最毒《蘋果》〉. 《東方日報》 (香港中文). 喺2021-05-31搵到.
7. ↑  恐遭北京敵視 港媒「自我審查」 中國時報 朱建陵/專題報導 2007年7月1日
8. ↑  《蘋果日報》午夜後停止運作　蘋果記者囑港人：繼續為相信的價值做堅持的人，明報，2021年6月23號
安祿山
**安祿山**（703年—757年1月），營州柳城（今日遼寧朝陽）人，胡族，策動安史之亂。

安祿山本身係喺大唐邊境地區生活。因為識六種語言，又熟悉當地，所以由742年計起，安祿山先後出任咗四個州郡嘅節度使，掌握咗今日河北一帶嘅軍政大權。當時奚族同契丹族不時攻過嚟，安祿山平定兩族有功，獲得唐玄宗重用。之後安祿山喺755年年尾發起「安史之亂」，仲喺756年攻佔唐朝首都長安，但係喺757年佢畀佢個仔安慶緒殺咗。

生平
--

### 崛起

736年，身為平盧討擊使、左驍衛將軍嘅安祿山因為輕敵打輸仗，畀上司奏請拉去處斬，但係臨行刑嗰陣佢上司又決定暫時唔殺佢住，將佢交畀朝廷發落，之後唐玄宗就饒佢一命。

742年，安祿山做平盧節度使。

744年，安祿山兼任埋范陽節度使。

750年，安祿山受封做東平郡王。

751年，安祿山做埋河東節度使。

### 作反之前

大約754年嗰陣，當時楊國忠已經認定安祿山會作反，楊國忠同唐玄宗講，試下召安祿山嚟，佢一定唔嚟。但係安祿山就喺754年正月上朝，搞到玄宗更加信任安祿山。太子李亨亦都認為安祿山會作反，佢都有同唐玄宗講，但玄宗唔信。

755年二月，安祿山請求以蕃人將領32人取代漢人將領，韋見素勸唐玄宗唔好批准，但係玄宗都係批准咗。755年六月，玄宗召安祿山嚟長安睇佢個仔安慶宗嘅婚禮，安祿山話有病唔嚟。七月，安祿山話將3千匹馬獻畀朝廷，而且仲派幾千人送啲馬嚟，河南尹達奚珣覺得唔對路，叫朝廷叫安祿山等到冬天先送馬，而且由朝廷派人運送，唔使出動佢啲部隊，之後玄宗亦開始對安祿山起疑。

### 作反

當時楊國忠掌權，安祿山同佢不和。結果安祿山決定喺755年十一月起兵作反。同年十二月攻佔洛陽。756年正月，安祿山自立為大燕皇帝，改元「聖武」。唐軍本嚟可以守住潼關，再等其他軍隊進攻安祿山後方，但係響玄宗催促之下，潼關啲唐軍侷住喺756年六月出關攻打叛軍，結果慘敗，畀叛軍攻破潼關。唐玄宗危急之下，慌忙逃出京城，長安因此淪陷。

### 死

757年正月，安祿山俾佢個仔安慶緒殺死。之後安慶緒繼位做大燕皇帝。

屋企
--

### 老婆

* 段皇后

### 仔女

1. 安慶宗
2. 晉王安慶緒
3. 安慶恩
4. 鄭王安慶和
5. 安慶餘
6. 安慶則
7. 安慶光
8. 安慶喜
9. 安慶祐
10. 安慶長

參考
--

1. ↑  《資治通鑑》卷214
2. 1 2  《資治通鑑》卷215
3. 1 2  《資治通鑑》卷216
4. 1 2 3  《資治通鑑》卷217
5. ↑  《資治通鑑》卷219

|  |  |
| --- | --- |
| 權威控制 | 
* WorldCat
* VIAF: 50034258
* LCCN: n82080107
* ISNI: 0000 0000 6318 9569
* GND: 119357011
* NLA: 36611917
* NDL: 00621745

 |


|  |  |
| --- | --- |
|  | 呢篇同君主有啦掕嘅文章係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
《伊里亞德》
《**伊里亞德**》（古希臘文：Ιλιάς，羅馬拼音：Iliás）又譯成《**伊利昂紀**》（取自書名「伊利昂城下嘅故仔」嘅意思），係古希臘詩人荷馬嘅敘事史詩。係重要嘅古希臘文學作品，與《奧德修記》同為西方經典之一。根據有荷馬史詩人物圖像嘅花樽生產時期、第啲引用爾首詩嘅希臘詩歌撰寫日子推斷，本史詩應完成向公元前750或725年上下。

邊個作嘅
----

內文：荷馬
一般認為，《伊利亞德》嘅作者係古希臘嘅盲眼詩人荷馬。荷馬估計係喺公元前 8 至 9 世紀出世嘅，而根據紀錄，《奧德修記》同《伊利亞德》呢兩首舉世聞名、影響深遠嘅古希臘史詩都係佢嘅作品。

不過到咗廿一世紀初，仲有唔少人質疑呢兩首史詩係咪真係荷馬作嘅：事實表明，當代（指同荷馬同期）嘅文獻好少可提到荷馬呢個人；對於荷馬喺邊度出世或者一世人做過啲乜，學界所知甚少；有唔少人懷疑《伊利亞德》各部份查實係由唔同人作嘅，每部份都喺古希臘人之間口耳相傳，流傳期間變過樣，傳咗排之後先畀人攞文字紀錄低—而荷馬做嘅只不過係集結前人嘅創作，編成文獻；除此之外，啲人甚至懷疑荷馬呢個人根本只係一段創設神話—創設神話係指一個族群對於某種自然或者社會現像「點嚟」嘅神話，根據呢種睇法，古希臘人之所以會話首史詩嘅作者係荷馬，唔係因為荷馬真有其人，而係因為佢哋好想搵返個個體做「英雄人物」，當係呢兩首偉大史詩嘅作者。

內容
--

《伊里亞德》講咗特洛伊戰爭第十年（亦都係最尾一年）入邊幾個禮拜嘅活動。史詩用阿基里斯同阿伽門農嘅爭拗開始，用赫克托耳嘅葬禮收尾，故事嘅背景同最尾嘅結局都無直接講出來。

出現人物
----

### 希臘人

* 阿喀琉斯：半人半神，希臘第一勇士。
* 阿伽門農
* 奧德修斯
* 墨涅里俄斯
* 福尼克斯
* 大埃阿斯
* 小埃阿斯
* 狄奧墨得斯
* 阿爾卡托奧斯
* 派特羅克洛斯

### 特洛伊人

* 赫克托爾：特洛伊王子、特洛伊第一勇士
* 帕里斯：帶走海倫嘅特洛伊王子
* 海倫
* 潘達羅斯：向第四卷破壞停戰嘅戰士
* 赫卡柏
* 安德洛瑪刻：赫克托爾嘅老婆
* 多隆
* 普里阿摩斯

### 神祇

* 阿波羅
* 雅典娜
* 忒提斯
* 宙斯
* 赫拉
* 阿佛羅狄忒
* 阿瑞斯
* 波塞冬

涉及地區
----

* 特洛伊：又叫伊利昂（Ilion），本篇名就用爾個地方命名。

註釋
--

1. ↑  可以睇睇迷因同平民過程嘅概念。
2. ↑  事實係，希臘神話不溜出晒名鍾意英雄。

歐詞
--

1. ↑  Ὅμηρος / Hómēros
2. ↑  founding myth

參考
--

* Homer. 1984. The Iliad. Translated by Fitzgerald, Robert. Oxford: Oxford University Press, 1984.
* 程志敏著。《荷馬史詩導讀》。上海：華東師範大學版社，2007。
* 陳中梅譯。《伊利亞特》。北京：北京燕山出版社，1999。

睇埋
--

* 希臘諸神關係圖
* 《奧德修記》：《伊里亞德》嘅「續集」

睇埋
--

1. 1 2  Fowler, Harold North (1903). *A History of Ancient Greek Literature*. Museum Tusculanum Press.
2. ↑  More reasons why the Greek poet Homer may never have existed. *The Washington Post*.
3. ↑  Types of myths in Greek culture, Myth of heroes，不列顛百科全書。
**英國廣播公司**（英文：**British Broadcasting Corporation**，簡稱**BBC**）係世界至大傳媒。寫字樓喺英國倫敦西敏市，陣容鼎盛，夥記多達23,000位。開業多年，公司一直秉承宗旨，務求公正流於英倫三島。佢亦係全球第一間電視台。

公司雖獲英國政府泵水，不改「銀紙照逗，宗旨照舊」本色，得人稱讚，享譽全球。而一度以獨市生意雄霸大不列顛，直至1955年獨立電視台開張。BBC係皇家御准廣播公司，獲內政大臣頒發許可狀。公司賺錢全憑徵收電視金，銀碼經政府審議。1932年年尾，公司生意做到出埠，其後踏足電視界乃至於電腦網路。時至今日，公司瓣數多羅羅，即如刊印報章雜誌、開設英文學堂、籌辦音樂會之類。

而喺2012年11月11號，英國廣播公司前行政總裁佐治·恩特威斯爾，因為受到報道一單性侵犯兒童報道嗰陣，錯誤暗示同一名資深保守黨員有關醜聞影響，而宣佈引咎辭職，由東尼·赫爾安排接任行政總裁一職，成為係2012年9月17號上任嗰陣最短命總裁。

沿革
--

BBC電台始業於1922年10月18號，當其時由六間公司夾份籌建：

* 馬可尼公司（Marconi）
* 無線電通訊公司（Radio Communication Company）
* 都城域加斯公司（Metropolitan-Vickers，MetroVick）
* 通用電廠（General Electric）
* 西部電廠（Western Electric）
* 英國湯臣侯斯頓公司（British Thomson-Houston，BTH）

嗰年11月14號透過英京馬可尼大廈發射台首次廣播。

參考
--

1. ↑  "BBC History – The BBC takes to the Airwaves". BBC News. 喺19 July 2007搵到.
2. ↑  BBC任命新总裁 互聯網檔案館嘅歸檔，歸檔日期2017年11月15號，.2012年11月23日 華爾街日報
3. ↑  英國廣播公司總裁辭職 互聯網檔案館嘅歸檔，歸檔日期2020年3月28號，.2012年11月11日 香港商業電台

出面網頁
----


維基同享有多媒體嘅嘢：  
**BBC**

* 英國廣播公司 （英文）
* BBC Cantonese Online (Archive, 1997-1999)
**中華人民共和國國家安全部**（英文：Ministry of State Security of the People's Republic of China，簡寫MSS），係中華人民共和國嘅最大同埋最活躍嘅情報機關，主要負責情報收集同分析、出外收集情報同政治保衛中國共產黨，總部就喺北京東城區東長安街14號。

史
-

國家安全部嘅歷史可以追朔到延安時期（1930、40年代）嘅**中央人民政府人民革命軍事委員會**，主席係由當時嘅中國共產黨中央委員會主席毛澤東兼任，轄下有分別**管理情報部**、**技術部**同**聯絡部**三個部，同時之間仲管埋**中央人民政府情報總署**、**軍委作戰部情報局**、**軍委總情報部**三個署。但響1953年2月29號，中國共產黨中央委員會宣佈軍事委員會大改動：軍委總情報部取消，而剩低嘅兩個署就分畀中國人民解放軍總參謀部。響1955年6月20號，中央軍委又一次宣佈大改動，中央人民政府人民革命軍事委員會解散，但就留低聯絡部，將聯絡部分畀中共中央書記處管，而聯絡部就改名叫做**中共中央調查部**（又叫做**中共中央社會部**）。

1983年，當時公安部部長劉復之建議，將中共中央調查部、公安部政治保衛局、中央統戰部同埋國防科工委合體做一個部，叫做**國家安全部**。響同年嘅6月21號，全國人大同意咗劉復之嘅建議，仲宣佈由凌雲做第一個國家安全部部長。

歷任部長
----

* 凌　雲（1983年6月21號－1985年9月6號）
* 賈春旺 總警監（1985年9月6號－1998年3月18號）
* 許永躍 總警監（1998年3月18號－2007年8月30號）
* 耿惠昌 總警監（2007年8月30號－2016年11月7號）
* 陳文清 總警監（2016年11月7號－）

攷
-
唔好同**蔡楓華**搞亂。
**蔡運華**（英文：Shirlee Tsoi，1980年11月12號—）係香港女演員、主持人同配音員。佢喺香港島石塘咀長大，喺聖公會始南小學（而家係聖公會田灣始南小學（中文：聖公會田灣始南小學）；1992年上午校）、嘉諾撒聖心書院同香港中文大學新聞與傳播系畢業，曾經做過亞洲電視實習記者、天氣報告女郎同廣告公司客戶主任。2004年，佢無接受過正式戲劇訓練而開始做劇場演員，參演超過50套舞台劇作品，主要包括《金龍》、《hamlet b.》、《後殖民食神之歌》、《夜靜無風》、《白夜行》、《暗示》等。

蔡運華曾經幫過香港賽馬會做賽馬節目主持，到2015年隨住六合彩攪珠播映權轉去無綫電視，馬會安排佢成為第一位主持（其他主持重有陳思琦、范文雅、吳珮如）至2020年7月。

佢而家喺天下一聲優館跟配音導師周恩恩（中文：周恩恩）學配音同埋工作，喺電子遊戲蠟筆小新 我與博士的暑假 ～永不結束的七日之旅～（中文：蠟筆小新 我與博士的暑假 ～永不結束的七日之旅～）聲演青山織同埋旁白。

演出
--

### 電影

* 《童夢奇緣（中文：童夢奇緣）》 飾演 大雄阿媽

### 電視劇

* 《那些年那些歌－王菲篇（給自己的情書）》（香港電台）
* 《一念之間2（中文：一念之間2）》（香港電台電視劇）

### MV

* RubberBand 《Ciao》
* RubberBand 《挾持》
* 林海峰 《今天我》

獎項
--

* 2009年：憑《奧利安娜》提名第二屆香港小劇場獎最佳女主角。
* 2011年：「藝術．正能量」銅獎
* 2013年：香港藝術發展獎（中文：香港藝術發展獎）「藝術新秀獎」（戲劇）
* 2014年：憑《金龍》提名第23屆舞台劇獎最佳女主角

參考
--

* 主持蔡運華曾奪戲劇獎

1. ↑  陳栢宇 (2020年7月3號). 〈「六合彩女神」蔡運華不獲續約　無緣主持復播攪珠：以為會做到老〉. 《香港01》 (繁體中文).

出面網頁
----

* 蔡運華 | art-mate.net
* 蔡運華嘅Facebook頁
* 蔡運華嘅Instagram頁
有班巴士迷影緊巴士
**巴士迷** (英文：Bus spotter)，負面批評叫**巴膠**或者**巴敗**，係指一班對巴士有興趣嘅人。佢哋除咗鍾意搜集同巴士相關物品，例如巴士模型，亦可能會熟讀巴士路線嘅資料。不過，有部分巴士迷為咗以一個較好嘅角度去影巴士，例如影佢哋嘅「愛車」、「全廣特巴士」、「跨廠特巴士」等，而走出馬路去影巴士，影響其他駕駛者視線。一少部分巴士迷為咗投入對巴士嘅興趣而喺巴士上面扮揸緊巴士同發出巴士嘅機器聲、其他非法行為（例如偷車、集體毆鬥、違反交通規則、破壞公物等）同埋其他滋擾大眾嘅行為令到巴士迷喺香港普遍形象唔好。

興趣
--

### 車輛研究

#### 巴士車輛調查

主要係各大型巴士公司擁有嘅巴士車輛數目、車輛類別同所屬嘅製造商、巴士公司所採用嘅技術、巴士車牌等資訊研究。

#### 搭巴士

作為巴士乘客喺巴士上面錄影行車片段，又聆聽各種巴士引擎發出嘅聲音，評估巴士性能同車長揸車技術。

#### 巴士攝影

  

#### 巴士保存

一啲巴士公司，將部分營運壽命達到一定時間程度嘅巴士，作廢舊巴士出售。某啲巴士迷對呢啲巴士懷舊，唔忍心將佢哋運去廢車場解體，所以就買啲殘舊巴士，之後翻新同唔定期行駛，作為對巴士迷一種集體回憶。呢啲翻新嘅殘舊巴士，喺規管上面嚴格好多：包括唔可營運載客，同時要檢查廢氣排放率有無超越當地環保法規等。

### 路線研究

某啲巴士迷會研究巴士路線，分析各條巴士路線對地區乘客嘅利弊、巴士路線對各款巴士型號營運嘅影響等。

#### 路線建議

一啲巴士迷對現有嘅巴士路線有不滿之處，就提出路線建議，例如定線、班次、車費等安排，引起其他巴士迷討論。

### 巴士相關物品收集

#### 巴士貨品收集

主要係收集巴士路線介紹單張、巴士相關貨品等。一啲喺廢車場拆卸嘅巴士零件，亦成為巴士迷買入嘅對象。而巴士公司亦會將部分廢舊巴士零件，以拍賣形式發售。

#### 車入面聲音、路線牌收集

有啲巴士迷會用錄音器材，收錄巴士報站機嘅聲音、巴士引擎聲等研究。有啲就攝影各類型巴士塑膠製、電子顯示等路線牌，用嚟收集同研究。

#### 仿制巴士相關物品

有啲巴士迷利用各種電腦軟件自行制作、合成高仿原版嘅巴士站牌、路線牌、報站器等有形或者無形巴士相關物品甚至用於惡搞諷刺。

### 模型

#### 巴士模型

一啲品牌模型製作公司，推出唔同種類嘅縮小比例巴士模型，包括經典至現代類型嘅巴士模型（由巴士公司授權），畀用家收藏。亦有巴士迷自行製作巴士模型。

### 模擬遊戲

一啲巴士迷為咗一嘗揸巴士嘅滋味，會喺Microsoft公司嘅電腦遊戲產品Midtown Madness 2（簡稱MM2）入面加入各種城市同車輛模組以及附加檔案，令佢成為一個模擬揸巴士嘅遊戲。

### 網絡社群

#### 巴士迷討論區

巴士迷成日登入各個大型巴士迷討論區，發表同巴士有關嘅資訊，包括巴士相同影音、巴士車種、路線討論同車務狀況，亦會講有關巴士嘅軼事等。

睇埋
--

* 收藏

參考
--

1. ↑
2. ↑  〈高三考试分数，仿公交车路牌-上海轨道交通俱乐部 -〉. *shanghai.metrofans.cn*. 原著喺2020-10-24歸檔. 喺2021-05-16搵到.
3. ↑  〈对于某些局的思路，我不得不说…………-上海轨道交通俱乐部 -〉. *shanghai.metrofans.cn*. 原著喺2020-10-24歸檔. 喺2021-05-16搵到.
有聲書
**有聲書**或**錄音書**係用人聲清楚讀出書裏頭嘅文字內容，將佢錄音，有成本讀出嚟同節錄短版。

早年主要係畀盲人可以靠聽聲去「睇書」。香港盲人輔導會喺 1973 年喺香港整咗第一間錄音書室。

喺西方國家 1930 年代以來，學校同公共圖書館都有錄音書，出售音樂鋪頭亦有少少。喺卡式帶，光碟同下載年時代之前，係黑膠碟，碌低係詩同戲，而唔係書。直到 1980 年代，呢種媒體引起零售書商注意，開始喺書架上面擺錄音書，唔係分開擺。

「留聲書」 （"Phonographic books"） 係愛迪生諗出嚟嘅，等盲人睇書「唔使佢哋自己出力」。第一次錄音書錄低咗「Mary Had a Little Lamb」。1878 年，英國皇家學會做咗個 demo，「Hey Diddle Diddle, the Cat and the Fiddle」同埋丁尼生嘅詩一句，展開咗有聲書呢件嘢。

留聲筒、黑膠碟、卡式帶，光碟年代之後，隨着流動播放器（例如 iPod）、流動電話普及、網絡速度增加、存儲價錢一路平，錄音會放喺伺服器、網上畀人（俾錢或者免費）單撈下載。MP3（.mp3）、Windows 媒體格式 （.wma）、AAC（.aac）係最常用格式。錄音有時亦會擺 SSD 度同埋部機一齊賣（digital jukebox），亦有串流平台（Spotify，Amazon 亞馬遜），以月費／訂閱形式即刻串流（streaming）過嚟聽。唔使錢嘅有 Internet Archive... 呀噉。

註
-

1. ↑  原文係 "speak to blind people without effort on their part"

攷
-

1. ↑  〈發展歷程 - 香港盲人輔導會〉. *www.hksb.org.hk*. 喺2023-08-07搵到.
2. 1 2 3 4  Matthew Rubery, 編 (2011). "Introduction". *Audiobooks, Literature, and Sound Studies*. Routledge. pp. 1–21. ISBN 978-0-415-88352-8.
唔好同**DJ F.R.A.N.K.**搞亂。
**FRANK**係英國倫敦嘅Channel 4嘅電視喜劇——Totally Frank入面嘅其中一個已經冇咗嘅女子組合。入面有4個成員，主音係羅倫比吉（喺1984年出世）、結他手係比柯利·厄化臣（喺1983年出世）、電子琴手係喜利拿·道靈（喺1983年出世）、鼓手係希莉·幾造·昊特（喺1983年出世）。而呢個樂隊喺Totally Frank嘅節目入面扮過他莎（羅倫）、查理（比柯利）、富羅（喜利拿）同埋尼芙（希莉）。不過呢個樂隊嘅真名成日喺出面演出嗰陣用。而花名凈係喺佢當地嘅節目入面用。不過呢個樂隊喺2005年出咗道之後凈係發佈咗1鉼歌带就冇繼續出喇，因為喺2006年9月11號，佢間所屬唱片公司（R&B）話唔睬佢哋，結果搞到樂隊解咗散。

佢哋解咗散之後就做乜？
-----------

喺呢個樂隊解咗散之後，羅倫就轉咗去The Paradiso Girls樂隊入面負責做跳舞嗰行；而喜利拿就做咗音樂錄影嗰行；而希莉就去咗做導演；最後嘅比柯利就轉成單人嘅歌手。

出過嘅歌帶
-----

### 單曲

| 年份 | 單曲 | 出喺邊鉼專輯 |
| --- | --- | --- |
|
| **2006** | "I'm Not Shy" | *Devil's Got Your Gold* |

### 專輯

| 年份 | 專輯 |
| --- | --- |
|
| **2006** | *Devil's Got Your Gold* |

出面網頁
----

* www.frankofficial.com